cyanic-selkie/wikianc huggingface dataset:
ཀརྨ་པ་དུས་གསུམ་མཁྱེན་པ་
(ཀརྨ་པ་སྐུ་ཕྲེང་དང་པོ)འཁྲུངས་ཡུལ་མདོ་ཁམས་ཀྲེ་ཤོད་དུ་ཡབ་སྒོམ་པ་རྡོ་རྗེ་མགོན་དང་ཡུམ་ལྷ་ཐོག་བཟའ་སྒང་ལྕམ་མིང་འདྲེན་གྱི་སྲས་སུ་རབ་བྱུང་གཉིས་པའི་ལྕགས་སྟག(༡༡༡༠)ལོར་སྐུ་འཁྲུངས། ཆུང་དུས་ཀྱི་མཚན་ལ་དགེ་འཕེལ་ཞུ། དགུང་ལོ་བཅུ་དྲུག་པ་ཤིང་སྦྲུལ(༡༡༢༥)ལོར་ཆོས་འཁོར་ཀ་བྲག་ཏུ་རྔོག་ལོ་ཙཱ་བའི་སློབ་མ་མཆོག་གི་བླ་མས་མཁན་པོ་དང་། ཆག་སེང་གེ་གྲགས་ཀྱིས་སློབ་དཔོན་མཛད་དེ་རབ་བྱུང་བཞེས་པའི་མཚན་ལ་ཆོས་ཀྱི་གྲགས་པ་ཞེས་གསོལ། ཁོང་གཉིས་ཀྱི་དྲུང་ནས་འདུལ་བ་དང་བཀའ་གདམས་ཀྱི་ཆོས་སྐོར་འགའ་ཞིག་གསན། དགུང་ལོ་བཅུ་དགུ་པ་ས་སྤྲེལ(༡༡༢༨)ལོར་ཁམས་ནས་དབུས་སུ་བྱོན། དེའི་ཕྱི་ལོ་སྟོད་ལུང་དུ་ཕེབས་ནས་རྒྱ་དམར་བ་དང་། ཕྱ་པ་ཆོས་ཀྱི་སེང་གེ་པ་ཚབ་ལོ་ཙཱ་བ་ཉི་མ་གྲགས་པ་བཅས་ཀྱི་དྲུང་ནས་ཕར་ཕྱིན་དང་། དབུ་མ། ཚད་མ་བཅས་གསན། མལ་འདུལ་བ་འཛིན་པས་མཁན་པོ་དང་། ཡེ་ཤེས་བློ་གྲོས་ཀྱིས་སློབ་དཔོན། མཁན་པོའི་གཅུང་གིས་གསང་སྟོན་མཛད་དེ་བསྙེན་རྫོགས་ཀྱི་སྡོམ་པ་བཞེས། གཞན་ཡང་དགེ་བཤེས་ཤ་ར་བ་དང་། རྣལ་འབྱོར་པ་ཤེས་རབ་རྡོ་རྗེ། རྒ་ལོ་ཙཱ་བ། ཁམས་པ་ཨ་སེང་། ཡོལ་ཆོས་དབང་རོང་པ་མགར་དགེ་སོགས་བླ་མ་མང་དུ་བསྟེན་ཏེ་བཀའ་གདམས་ཀྱི་གཞུང་དང་། མན་ངག་། དུས་འཁོར་མགོན་པོ་བྱ་རོག་མ། ཕག་མོ། ཀྱེེ་རྡོར། ས་སྐྱ་བའི་ལམ་འབྲས། ཞི་བྱེད་སོགས་སྐབས་དེར་བོད་དུ་ཡོངས་སུ་གྲགས་པའི་ཆོས་བཀའ་ཐམས་ཅད་གསན། དགུང་ལོ་སུམ་ཅུ་པ་ས་ལུག(༡༡༣༩)ལོར་རྗེ་སྒམ་པོ་པ་ཁུ་དབོན་གཉིས་དང་མཇལ། གསང་སྔགས་ཐབས་ལམ་གྱི་སྐོར་གསན་ནས་ལོ་གསུམ་གྱི་བར་སྒོམ་སྒྲུབ་ལ་འབད་བརྩོན་གནང་བས་ན་བཟའ་རས་རྐྱང་ཐུབ་པ་བྱུང་། རྗེ་སྒམ་པོ་བས་ལུང་བསྟན་པ་ལྟར་ཟངསརི་དང་། ཕག་མོ་གྲུ། འོལ་ཁ། མོན་པ་གྲོ་སྟག་ཚང་སོགས་གནས་མང་པོར་ཕེབས་ཏེ་སྒོམ་སྒྲུབ་ཁོ་ན་མཛད། མོན་གྱི་རྒྱལ་པོ་ག་ཐུང་གིས་སྦྱིན་བདག་ཞུས་ནས་ལོ་གཅིག་རིང་རི་ཁྲོད་དུ་བཞུགས། རྗེ་བཙུན་རས་ཆུང་པ་བསྟེན་ནས་རྗེ་མི་ལ་རས་པའི་ཞལ་གདམས་ཆ་ཚང་བ་གསན། རྗེ་སྒམ་པོ་པ་སྐུ་མྱ་ངན་ལས་འདས་ཁར་ལུང་བསྟན་པ་ལྟར་གནས་ངེས་མེད་དུ་མཛད་པའི་ངང་ནས་རླུང་ལ་རང་དབང་ཐོབ་པའི་རྟགས་གསལ་པོ་བྱུང་། དགུང་ལོ་ལྔ་བཅུ་པ་ས་ཡོས(༡༡༥༩)ལོར་མཚུར་ཕུའི་བྲག་རྩར་ཞག་འགའ་ཤས་བཞུགས་ཏེ་དགོན་པ་དང་གཙུག་ལག་ཁང་ཆགས་པའི་རྟེན་འབྲེལ་དང་ཐུགས་སྨོན་མཛད། དེ་ནས་ཁམས་སུ་བྱོན་ནས་དབེན་གནས་མང་པོར་སྒྲུབ་པ་མཛད། དགུང་ལོ་ལྔ་བཅུ་ང་ལྔ་པ་ཤིང་སྤྲེལ(༡༡༦༤)ལོར་ཀམ་པོ་གནས་ནང་དུ་ཕེབས་ཏེ་གནས་གཞི་བཟུང་བར་མཛད། དགུང་ལོ་བདུན་ཅུ་དོན་བདུན་པ་ཤིང་སྦྲུལ་ལ་ཀརྨ་པའི་དགོན་པ་ཕྱག་བཏབ། དེའི་ཕྱི་ལོ་ཁམས་ནས་དབུས་སུ་ཕེབས། འབྲི་གུང་སྐྱོབ་པ་རིན་པོ་ཆེ་དྭགས་ལྷ་སྒམ་པོར་བཞུགས་པ་དང་མཇལ་ནས་ཆོས་གསན་རེས་མཛད། དགུང་ལོ་བརྒྱད་ཅུ་བཞེས་པ་ས་བྱ(༡༡༨༩)ལོར་སྟོད་ལུང་དུ་མཚུར་ཕུའི་དགོན་པ་དངོས་སུ་ཕྱག་བཏབ། དགུང་ལོ་བརྒྱད་ཅུ་རྩ་བཞིར་ཕེབས་པ་ཆུ་གླང(༡༡༩༣)ལོར་མཚུར་ཕུའི་གདན་ས་རང་དུ་སྐུ་གཤེགས། སྐུ་གདུང་ཞུགས་འབུལ་ཞུགས་པའི་གདུང་ལ་རིང་བསྲེལ་སོགས་བྱོན་པ་རྣམས་གདུང་རྟེན་གསེར་གདུང་འབྲས་སྤུངས་མཆོད་རྟེན་གྱི་དབྱིབས་འདྲ་བ་ཞིག་བཞེངས་པ་མཚུར་ཕུའི་དགོན་པ་རང་དུ་བཞུགས། ལོ་རྒྱུས་ཞིབ་པ《ལྷོ་རོང་ཆོས་འབྱུང》བྲིས་མའི་ཤོག་གྲངས༡༧༧ནས༡༨༢བར་དང་། 《མཁས་པའི་དགའ་སྟོན》ཤོག་གྲངས༨༥༩ནས༨༧༠བར། 《ཀམ་ཚང་ཆོསའབྱུང》པོད་དང་པོའི་ཤོག་གྲངས༢ནས༢༣བར་གསལ། གཞན་ཡང《ཀརྨ་པ་དུས་གསུམ་མཁྱེན་པའི་རྣམ་ཐར་དགོས་འདོད་ཀུན་འབྱུང》དྲི་མེད་དཔལ་ཡེ་ཤེས་ཀྱིས་མཛད་པ་བྲིས་མ་ཤོག་གྲངས༢༨ཡོད་པ་ཞིག་འདུག་ཀྱང་ཞིབ་ཆ་ལྟ་བའི་གོ་སྐབས་མ་རྙེད་ལགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
མྱེ་བཚ་བཐབ།
མྱེ་བཚ་འཐབ།
མེ་བཙའ་བཏབ། །      (ཙ)
ལྡུམ་སྒོང་ཁུ་བ།
ལྡུམ་སྒོང་ཁུ་བ་ནི་སྐྱུར་རྩི་མེད་པའི་བཏུང་བྱ་ཞིག་རེད།
མྱེ་འྀ་ཞག
མྱེ་འྀ་ཞག
དུ་བ་དང་འདྲེས་པའི་མེ་རླབས། །      (ཙ)
མྱེན་ལིང་།
མྱེན་ལིང་།
སྨན་ཙེ་ཟེར་བའི་དར་གོས།  །     (ཙ)
ཨ་ཀོའོ་འར་སྐད་ཡིག་སློབ་གྲྭ།
ཨ་ཀོའོ་འར་སྐད་ཡིག་སློབ་གྲྭ་(ཧྥ་རན་སིའི་སྐད།: Accord École de Langues)ནི་༡༩༨༨ལོར་སྐྲུན་པ་དང་ཧྥ་རན་སིའི་སྐད་ཡིག་གི་མཐོ་རིམ་སློབ་གསོའི་སློབ་གྲྭ་ཞིག་ཡིན།
སློབ་གྲྭ་དེར་ལོ་ལྟར་རྒྱལ་ཁབ་མི་འདྲ་བ་༥༠ལྷག་ནས་ཡོང་བའི་སློབ་ཕྲུག་༥༠༠༠ལྷག་བསྡུ་གི་ཡོད། ཨ་ཀོའོ་འར་སྐད་ཡིག་སློབ་གྲྭ་ལ་Qualité français langue étrangèreཡི་ཐོབ་ཐང་ཐོབ་ཟིན། སློབ་ཕྲུག་ལ་སྣེ་ལེན་སློབ་ཁྲིད་སྒྲིག་བཀོད་དགེ་རྒན་གི་ ཚོགས་པ་སློབ་ཚན་གྱི་སྒྲིག་འཇོག་སློབ་གྲྭའི་དོ་དམ་བཅས་ལྔའི་ཐོགས་ལ་སྐར་ཆ་མང་ཤོས་ཐོབ་ཀྱི་ཡོད།
ལོ་རྒྱུས།
ཨ་ཀོའོ་འར་སྐད་ཡིག་སློབ་གྲྭ་ནི་Grands Boulevardsཁྲོམ་ལམ་གྱི་པ་ལིའི་བཟོ་སྐྲུན་འཁྱད་ཆོས་ལྡན་པའི་ཁང་པ་ཞིག་གི་ནང་དུ་ཡོད་པ་རེད། ཁྲོམ་ལམ་དེའི་ཉེ་འཁོར་ལ་ཟློས་གར་ཁང་དང་ཁ་ཧྥེ་བཏུང་ཁང་ཟ་ཁང་ཆུང་ཆུང་མང་པོ་ཡོད་པའི་རྐྱེན་གྱིས་དུས་མཚམས་ཞིག་གི་རིང་ལ་མི་རྣམས་ཀྱིས་ནག་ཉེས་བྱུང་སའི་ཁྲོམ་ལམ་དུ་བརྩིས་ཀྱི་ཡོད་རེད། དུས་རབས་༡༩ལ་ ཨོའོ་སེ་མན་སྐུ་དྲག་གིས་ པའི་རི་ ལ་དེང་རབས་ཅན་དུ་འགྱུར་བ་བཏང་རྗེས་ཁྲོམ་ལམ་དེ་གྲོང་འཁྱེར་གྱི་དཀྱིལ་ཕྱོགས་སུ་སྡུད་པ་རེད། དེ་ནས་ཟུང་གྲོང་ཁྱེར་འཆར་འགོད་རིགས་པའི་དྲ་དབྱིབས་འཆར་འགོད་ཀྱང་དེ་ནས་བྱུང་བ་ཡིན།
སློབ་ཁྲིད།
སློབ་གྲྭའི་གཙོ་བོའི་དམིགས་ཡུལ་ནི་སློབ་ཕྲུག་གི་སྤྱི་ཚོགས་ཐོག་གི་གནས་ཚུལ་དང་སྒྲིག་ཁྲིམས་སོགས་ལ་ཇི་ལྟར་གདོང་གཏད་ཐོག་སྣེ་ཁྲིད་བྱེད་རྒྱུ་དང་སློབ་ཕྱུག་རང་ཉིད་ཀྱི་སློབ་སྦྱོང་བྱེད་གཏང་ཐོག་ལ་འཐོན་སྒོ་འབྱེད་པ་ད་དུང་རང་ཉིད་ཀྱི་སྐད་རིགས་ཐོག་ནས་བགྲོ་གླེང་བྱེད་ཐུབ་པའི་ནུས་པ་ཧྥ་རན་སེའི་སྐད་ཡིག་ཐོག་ནས་ཀྱང་ཡོད་པར་བཟོ་རྒྱུ་དེ་ཡིན།
སློབ་གྲྭས་རྩེད་མོ་དང་ལད་ཟློས་བྱེད་པ་ བྱེད་སྒོ་སྣ་ཚོགས་ཐོག་ནས་སྦྱོང་བརྡར་དང་བགྲོ་གླེང་བྱེད་སའི་གནས་སྣ་ཚོགས་རྒྱུད་ནས་བརྡ་སྤྲོད་སོགས་སློབ་རྒྱུ་ཡིན།
སྲིད་འཇིན་མི་སྣ།
སློབ་སྤྱི།：François PFEIFFER
སྒྱུ་རྩལ་གྱི་འགྲེམས་སྟོན།
སྒྱུ་རྩལ་གྱི་འགྲེམས་སྟོན་ནི་སྲོལ་སྒྱུན་གྱི་སྒྱུ་རྩལ་དང་ལྡན་པའི་དངོས་པོ་འགྲེམས་སྟོན་ཁང་དུ་མང་ཚོགས་ལ་འགྲེམས་སྟོན་བྱེད་པ་ལ་ཟེར།
མྱེར་བུ།
མྱེར་བུ།
མེར་བུ། །      (ཙ)
ལྷ་སའི་ཆུ་བཟང་དགོན
མཚན་རྒྱས་པར་སྟོད་ལུང་ཆུ་བཟང་དགོན་ཐུབ་བསྟན་དར་རྒྱས་གླིང་ཞེས་ཞུ། སྔོན་གྱི་བདེ་ཆེན་རྫོང་ཤུལ་ལམ་ད་ལྟའི་བདེ་ཆེན་ཤང་ནས་བྱང་ངོས་སུ་སྤྱི་ལེ་གསུམ་ཙམ་སྤྱིར་བཏང་འཁོར་ལམ་བརྒྱུད་སོང་ན་ཆུ་བཟང་གྲོང་གི་རྒྱབ་རིའི་ལྡེབས་སུ་དགོན་དེ་མཇལ་རྒྱུ་ཡོད། དགོན་དེ་ནི་སྤྱི་ལོའི་དུས་རབས་བཅོ་ལྔ་པར་རྗེ་ཤེར་འབྱུང་བློ་གྲོས་ཞུ་བས་ཕྱག་བཏབ་གནང་བ་ལ། ལྕང་སྐྱ་རོལ་བའི་རྡོ་རྗེས་རྭ་སྒྲེང་རིན་པོ་ཆེར་ཕུལ་རྗེས་རྭ་སྒྲེང་གྱི་དགོན་ལག་ཏུ་འགྱུར། ཚ་བ་ཁང་ཚན་དང་། སྤྲེའུ་ཁང་ཚན། དངུལ་གུར་ཁང་ཚན་བཅས་ཁང་ཚན་གསུམ་དང་གྲྭ་ཚང་གཅིག་ལ་དགེ་འདུན་ཞལ་གྲངས་བརྒྱ་སྐོར་གྱིས་རྒྱུད་སྨད་གྲྭ་ཚང་དང་ཕྱག་བཞེད་མཚུངས་པ་གནང་། ལོ་ལྟར་དགུ་གཏོར་ལ་འཇིགས་བྱེད་ཀྱི་སྒོ་ནས་སྐུ་འཆམ་ཀྱང་གནང་སྲོལ་ཡོད། སྔོན་འདུ་ཁང་ཀ་བ་ཉེར་བཞིའི་ནང་རྗེ་ཡབ་སྲས་གསུམ་དང་། རྗེ་ཤེར་འབྱུང་བློ་གྲོས། རྒྱལ་བ་དགེ་འདུན་གྲུབ་པ་བཅས་ཀྱི་འཇིམ་སྐུ་མི་ཚད་དང་བཀའ་འགྱུར་དང་བསྟན་འགྱུར་པར་མ་དང་། གནས་བརྟན་བཅུ་དྲུག་མི་ཚད་མ། སྨན་བླའི་བློས་བླངས་དཀྱིལ་འཁོར། གཙང་ཁང་སྦུག་མར་གཙོ་བོ་ཐུབ་དབང་ལ་ཉེ་སྲས་བརྒྱད་ཀྱིས་བསྐོར་བའི་འཇིམ་སྐུ་དང་། དེ་དག་གི་བར་མཚམས་ལ་ལི་དང་། གསེར་ཟངས་ཀྱི་སྐུ་བརྙན་མང་པོ། ཐོག་ཁར་འཇིགས་བྱེད་ལྷ་ཁང་ནང་འཇིགས་བྱེད་བླ་རྒྱུད་དང་། རྩེ་ཐོག་རྭ་སྒྲེང་གཟིམ་ཆུང་ནང་རྒྱན་དྲུག་མཆོག་གཉིས་ཀྱི་སྐུ་ཐང་། རྒྱབ་ཏུ་རྒྱལ་མཆོག་ལྔ་པའི་ཕྱག་རྗེས་གསལ་བ། འདུ་ཁང་ལྟག་གི་བྱམས་ཁང་ནང་སྨན་འདམ་གྱི་རྒྱལ་བ་བྱམས་པ་ཐོག་སོ་ཉིས་ཐོག་ཉེ་སྲས་བརྒྱད་ཀྱིས་བསྐོར་བ་གཞན་ཡང་ཁང་ཚན་སོ་སོ་ལའང་རྟེན་དང་བརྟེན་པ་བཅས་བཞུགས་སུ་གསོལ་ཡོད། ད་ལྟ་སྔོན་གྱི་འདུ་ཁང་གི་གྱང་རོའི་སྟེང་གསར་བཞེངས་གནང་བའི་འདུ་ཁང་ཀ་བརྒྱད་ནང་འཇིམ་གྱི་རྗེ་ཡབ་སྲས་གསུམ་དང་། བྱམས་ཁང་ཉམས་གསོ་གནང་བའི་ནང་འཇིམ་གྱི་རྒྱལ་བ་བྱམས་པ་ཐོག་སོ་ཉིས་ཐོག་དང་། དེའི་གཡས་སུ་མར་མེ་མཛད་དང་། གཡོན་དུ་ཐུབ་དབང་གི་སྐུ་བརྙན་གསར་བཞེངས་གནང་བ། སྐོར་ལམ་རི་ཟུར་གྱི་སྟེང་དུ་ཤེར་འབྱུང་བློ་གྲོས་ཀྱི་སྐུ་གདུང་བཞུགས་པའི་མཆོད་རྟེན་གསར་བཞེངས་གནང་བ་སོགས་མཇལ་རྒྱུ་ཡོད།
ཟླ་༡ཚེས་༡༤ཉིན་
ཟླ་༡ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༤པ་ཡིན། ལོ་མཇུག་ལ་ད་དུང་ཉིན་༣༥༡ཡོད།
ཟླ་༡ཚེས་༡༥ཉིན་
ཟླ་༡ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༥པ་ཡིན། ལོ་མཇུག་ལ་ད་དུང་ཉིན་༣༥༠ཡོད།
མྱོང་གྲོལ་ཨ་རྒྱ་ཅན།
མྱོང་གྲོལ་ཨ་རྒྱ་ཅན།
འདི་རྙིང་མའི་རིལ་བུ་སྐད་གྲགས་ཆེ་བ་ཞིག   ཁར་ཟོས་ན་ངན་སོང་མྱོང་མི་དགོས་ཟེར་ལ།   རིལ་བུའི་ལྡེབས་སུ་གསེར་ཡིག་གི་ཨ་བྲིས་པ་སྟེ་ཞིབ་ཆ་མ་ངེས།  །
བཙན་བྱོལ་བོད་གཞུང་།
སྤྱི་ལོ་ ༡༩༩༠ ལོར་༸གོང་ས་༸སྐྱབས་མགོན་ཆེན་པོ་མཆོག་ནས་དེ་བས་ཀྱང་ཟབ་བརླིང་ངང་མང་གཙོའི་འཕེལ་རིམ་ཡར་རྒྱས་དང་། བརྟན་ཚུགས་ཆེ་རུ་གཏོང་གནང་མཛད་ཐོག སྤྱི་འཐུས་ཀྱི་གྲངས་འབོར་ཡང་ ༤༦ བར་སྤར་ཆ་གཏན་འབེབས་བསྐྱངས་པ་དང་འབྲེལ་བཙན་བྱོལ་བོད་མིའི་བཅའ་ཁྲིམས་ཀྱི་ཟིན་བྲིས་གསོལ་སྩལ་མཛད་པ་གཏན་ལ་ཕབ་སྟེ། གྲོས་ཚོགས་ནས་འཛིན་སྐྱོང་གི་འགན་འཛིན་བཀའབློན་རྣམས་བསྐོ་འདེམས་གནང་རྒྱུའི་འགན་དབང་ཆ་ཚང་བཞེས་རྒྱུ། དེ་བཞིན་བཀའ་བློན་རྣམས་ནས་གྲོས་ཚོགས་ལ་འགན་ཁུར་བའི་ཐོག་ནས་ལས་དོན་སྙན་སེང་དང་། དྲི་བར་གསལ་བཤད་ལན་འདེབས་གནང་དགོས་པ། དེ་མཚུངས་བོད་གཞུང་འཛིན་སྐྱོང་སྡེ་ཚན་ནས་བཅའ་ཁྲིམས་དང་འགལ་བའི་དྲང་བདེན་མིན་པའི་ཐག་གཅོད་རིགས་གནང་ཚེ། མི་མང་ནས་ཞུ་གཏུགས་བྱ་ཡུལ་བོད་ཀྱི་ཆེས་མཐོའི་ཁྲིམས་ཞིབ་ཁང་བཅས་ཀྱི་ཆ་རྐྱེན་བསྐྲུན་ཏེ་མང་གཙོའི་ཡན་ལག་ཡོངས་སུ་ཚང་བ་བཟོས་གནང་ཡོད། སྤྱི་ལོ་ ༢༠༠༡ ལོར་༸གོང་ས་༸སྐྱབས་མགོན་ཆེན་པོ་མཆོག་གི་བཀའ་དགོངས་བཞིན་སྤྱི་འཐུས་ལྷན་ཚོགས་ནས་སླར་ཡང་བཙན་བྱོལ་བོད་གཞུང་གི་བཅའ་ཁྲིམས་ལ་བསྐྱར་བཅོས་གནང་སྟེ། བཀའབློན་ཁྲི་པ་བཙན་བྱོལ་རྒྱ་ཆེའི་མི་མང་ནས་ཐད་ཀར་འོས་འདེམས་བྱ་རྒྱུ་དང་། བདམས་ཐོན་བྱུང་བའི་བཀའ་བློན་ཁྲི་པས་ཕྱག་སྦྲེལ་བཀའ་བློན་བདུན་ལས་མི་མང་བ་ཞིག་འོས་འཛུགས་དང་འབྲེལ། དེ་དག་ལ་སྤྱི་འཐུས་ངོ་ཡོད་རྩ་འབོར་གྱི་བརྒྱ་ཆ་ ༥༠ ཡན་གྱིས་རྒྱབ་སྐྱོར་འཐོབ་དགོས་པའི་སྒྲིག་གཞི་གསར་དུ་བསྣན་ཡོད།དེ་ལྟར་མི་མང་ནས་ཐད་ཀར་འོས་བསྡུ་བྱེད་པའི་བཀའབློན་ཁྲི་པ་དང་པོ་ཟམ་གདོང་རིན་པོ་ཆེ་བློ་བཟང་བསྟན་འཛིན་མཆོག་ནས་སྤྱི་ལོ་ ༢༠༠༡ ཟླ་ ༩ ཚེས་ ༥ ཉིན་ལས་ཁུར་དང་། གསང་རྒྱའི་དམ་འབུལ་ཞུས་རྗེས་འཛིན་སྐྱོང་གི་ལས་དོན་ཞུ་སྒོ་རྣམས་དབང་ལུང་སྒྱུར་ཡོད། དེ་ལྟར་ ་བཙན་བྱོལ་བོད་མིའི་སྒྲིག་འཛུགས་འདི་ཉིད་མཚན་དོན་མཚུངས་པའི་སྒྲིག་འཛུགས་ཞིག་གི་ངོ་བོར་ལས་དོན་གནང་གི་ཡོད་པ་མ་ཟད། དེར་ལས་ཁུངས་མ་ལག་དང་། རང་དབང་ལྡན་པའི་སྡེ་ཚན་ཁག་བཅས་མང་གཙོའི་སྲིད་གཞུང་གི་ཁྱད་ཆོས་རྣམས་ཡོངས་སུ་ཚང་ཡོད།
དེ་རྗེས་སྤྱི་ལོ་ ༢༠༡༡ ཟླ་ ༨ ཚེས་ ༨ ཉིན་༸གོང་ས་༸སྐྱབས་མགོན་ཆེན་པོ་མཆོག་གིས་བཙན་བྱོལ་བོད་མིའི་སྒྲིག་འཛུགས་ཀྱི་ཆབ་སྲིད་དང་འཛིན་སྐྱོང་གི་སྐུ་དབང་ཡོངས་རྫོགས་མི་མང་གིས་མང་གཙོའི་ལམ་ནས་འོས་འདེམས་བྱས་པའི་སྲིད་སྐྱོང་བློ་བཟང་སེང་གེ་མཆོག་ལ་རྩིས་སྤྲོད་མཛད་དེ་བཙན་བྱོལ་བོད་མིའི་སྒྲིག་འཛུགས་འདི་མང་གཙོ་ཚན་ཉིད་ཚང་བ་ཞིག་ཏུ་འགྱུར་གནང་མཛད་ཡོད། གཞན་ཡང་༸གོང་ས་མཆོག་གིས་དེ་སྔོན་བཀའ་སློབ་ཕེབས་པའི་ནང་མ་འོངས་པར་བོད་ནང་རང་དབང་སླར་གསོ་འཐོབ་པའི་སྐབས་སུ་བཙན་བྱོལ་བོད་གཞུང་འདི་དག་བོད་ནང་གནས་སྤོ་བྱ་རྒྱུ་མིན་གཤིས། མ་འོངས་བོད་ཀྱི་ཆབ་སྲིད་ལམ་སྟོན་དང་། རྩ་ཁྲིམས་སྙིང་དོན་ནང་༸གོང་ས་༸སྐྱབས་མགོན་ཆེན་པོ་མཆོག་ནས། བོད་ལ་རང་དབང་སླར་གསོ་བྱུང་མཚམས་སུ། ད་ལྟའི་བཙན་བྱོལ་བོད་གཞུང་འདི་ཕྱིར་བསྡུ་བྱ་རྒྱུ་ཡིན་ཞེས་དང་། དེ་བཞིན་བར་བརྒལ་གྱི་སྲིད་གཞུང་ཞིག་འཛུགས་རྒྱུ་དང་། སྲིད་གཞུང་དེའི་འགོ་འདོམས་སུ་སྲིད་འཛིན་གཅིག་བསྐོ་གཞག་སྩལ་རྒྱུ་ཡིན་ཞེས་གསལ་པོར་བཀའ་སྩལ་ཡོད། བར་བརྒལ་གྱི་སྲིད་འཛིན་དེར་༸གོང་ས་༸སྐྱབས་མགོན་ཆེན་པོ་མཆོག་གི་ཆབ་སྲིད་ཀྱི་སྐུ་དབང་ཡོངས་རྫོགས་རྩིས་སྤྲོད་གནང་རྒྱུ་དང་། སྲིད་འཛིན་དེའི་གཙོ་སྐྱོང་འོག་ལོ་གཉིས་ནང་ཚུད་རྒྱལ་ཡོངས་འོས་བསྡུ་ཆེན་མོའི་ལམ་ནས་གཞུང་གསར་པ་འཛུགས་རྒྱུ་དང་། དེར་བར་བརྒལ་གྱི་སྲིད་འཛིན་གྱི་དབང་ཆ་རྩིས་སྤྲོད་མཛད་རྒྱུ་བཅས་ཡིན་པ་རེད།།
མྱོང་ངེས་གསུམ།
མྱོང་ངེས་གསུམ།
མཐོང་ཆོས་མྱོང་ངེས་དང་།  སྐྱེ་ནས་མྱོང་ངེས།   ལན་གྲངས་གཞན་ལ་མྱོང་འགྱུར་ཏེ་གསུམ།    ཡང་ན་ལས་དང་རྣམ་སྨིན་གཉིས་ཀ་ནག་པ་དང་།   དཀར་བ།   དཀར་ནག་འདྲེས་མའི་ལས་གསུམ།  །
ལྷའི་བོན་ཡན་ལག་བརྒྱད་པ་
ལྷའི་བོན་ཡན་ལག་བརྒྱད་པ་གཡུང་དྲུང་སེམས་དཔའི་སྤྱོད་པ་ལ་འཇུག་པའི་མདོ་རིན་པོ་ཆེ་ལྟ་བུ་བཞུགས་སོ། །
༄༅། །ཞང་ཞུང་སྐད་དུ། གྱེར་རོ་ཨ་རན་སད་ལ་གྱེར། ཕྲ་ཕུན་ས་ལེ་སང་སང་ལོ། བོད་སྐད་དུ། ལྷའི་བོན་ཡན་ལག་བརྒྱད་པའི་མདོ། སྟོན་པ་གཤེན་རབ་སྐུ་ལ་ཕྱག་འཚལ་ལོ། །འདི་སྐད་བདག་གིས་ཐོས་པའི་དུས་གཅིག་ན། སྟོན་པ་གཤེན་རབ་མི་བོ་ནི། རིན་ཆེན་གྲངས་མའི་གླིང་སྟོད་ན། གཡུང་དྲུང་སེམས་དཔའ་རྣམས་དང་ཐབས་ཅིག་ཏུ་བཞུགས་ཏེ། ཐམས་ཅད་ཀྱང་ཉོན་མོངས་པ་ཞི་བ། རྫུ་འཕྲུལ་དང་ལྡན་པ། དགོངས་པ་ཟབ་པ། གསུང་ལྷང་ལྷང་ཅིར་ཡང་སྟོན་པ། དོན་གྱི་སྒོ་གང་ལ་ཡང་མ་འགགས་པ། སེམས་ཅན་ཐམས་ཅད་ཀྱི་བསམ་པ་ཇི་ལྟ་བར་འཕྲུལ་ངག་བདེན་པའི་བོན་སྟོན་པ། ལྐུགས་པ་ཁ་འབྱེད་པ། གཏོ་མཐའ་ཡས་པ། དཔྱད་བསམ་གྱིས་མི་ཁྱབ་པ། དཀའ་བ་རྣམ་པ་སྣ་ཚོགས་པས་སེམས་ཅན་གྱི་དོན་མཐར་ཕྱིན་པར་མཛད་པ། སྒོ་གང་ལ་ཡང་མ་རྨོངས་པ། རྣམ་པ་ཐམས་ཅད་མཁྱེན་པའི་ཡེ་ཤེས་ཐུགས་ལ་གསལ་བ། དེ་ལྟ་བུ་དང་ལྡན་པའི་གཤེན་རབ་ཆེན་པོ་དེས། འགྲོ་དོན་མཐར་ཕྱིན་ཞིང་སྲིད་པ་གསུམ་གྱི་ཁ་ལོ་གྱེན་དུ་དྲང་བ་དང༌། ངན་སོང་གསུམ་གྱི་སྒོ་གཅད་པའི་ཕྱིར། བོན་འཕྲུལ་ངག་བདེན་པ་ལྐུགས་པ་ཁ་འབྱེད་པ་འདི། འགྲོ་བ་རྣམས་ལ་དཔེར་བསྟན་པར་བཞེད་ནས། སྐུ་ལས་འོད་ཟེར་བྱེ་བ་ས་ཡ་རབ་ཏུ་སྤྲོས་ཏེ། སྟོང་གསུམ་ཐམས་ཅད་རབ་ཏུ་རྒྱས་པར་བཀང་ནས། སླར་འདུས་པས་ཐུགས་ཀ་ནས་ཡེ་ཤེས་ཆེན་པོའི་རྟགས་གསལ་ལ་དྭངས་པའི་ཡེ་ཤེས་ཀྱི་འོད་ཚོན་གང་དུ་གནས་སོ། དེའི་ཚེ་སྟོན་པ་གཤེན་རབ་མི་བོ་ནི། འཁོར་གྱི་གཡུང་དྲུང་སེམས་དཔའ་ཤེས་པ་གསལ་བ། བློ་མྱུར་བ་འགྲོ་བའི་དོན་མཐར་ཕྱིན་པ་འདི་ལྟ་སྟེ། གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ་ཡེ་ཤེས་ཐིག་ལེ་དང༌། གསང་བ་དོན་གྲུབ་དང༌། གསང་བ་ངང་རིང་དང༌། གསང་བ་སྟོན་པ་དང༌། རྨ་ལོ་ཏིང་སྐྱེས་དང༌། རྨ་ལོ་དེ་བོ་དང༌། འདོད་པ་དགུ་འགྱུར་དང༌། གཏོ་བུ་འབུམ་སྲས་དང༌། གཏོ་ཆེན་འབྱམ་ཡུག་དང༌། གཏོ་རྒྱལ་ཡེ་ཤེས་དང༌། ཡེ་ཤེས་གཤེན་གཙུག་ཕུད་ལས་སོགས་པ། ཡེ་གཤེན་བླ་ན་མེད་པ་རྣམས་དང་ཐབས་གཅིག་ཏུ་བཞུགས་སོ། གཞན་ཡང་ལྷའི་རྒྱལ་པོ་འོད་དེ་རྒྱལ་བ་དང༌། ཡོད་དེ་ཆེན་པོ་དང༌། ལྷ་མ་ཡིན་གྱི་རྒྱལ་པོ་ཐགས་བཟང་དང༌། ཡིད་བཟང་དང༌། གོ་ཆ་བཟང་དང༌། མིའི་རྒྱལ་པོ་རྨ་སྲས་རྒྱལ་བ་དང༌། ལྡེ་རྒྱལ་གཤེན་ཆེན་དང༌། ཀླུའི་རྒྱལ་པོ་གཙུག་ན་རིན་ཆེན་དང༌། མ་དྲོས་དང༌། གཟི་ཆེན་དང་། དུད་འགྲོའི་རྒྱལ་པོ་རབ་ཏུ་བརྟན་པ་དང༌། ལྗོན་པ་རྟ་མགོ་ལས་སོགས་པ་ལྷ་མ་སྲིན་སྡེ་བརྒྱད་ཀྱི་རྒྱལ་པོ་དང་ཐབས་གཅིག་ཏུ་བཞུགས་སོ། དེ་ནས་འཁོར་དུ་གཏོགས་པ་རྣམས་ཀྱིས། གདན་རིན་པོ་ཆེ་སྣ་ལྔ་ལ་བྱས་པ་བཤམས་ཏེ། རོལ་མོ་དང་སིལ་སྙན་དང་མཆོད་པ་ཆེན་པོ་ཕུལ་ཏེ། མེ་ཏོག་དག་སྟོན་པ་ལ་གཏོར་ནས། འདི་སྐད་ཅེས་མགྲིན་གཅིག་ཏུ་དྲངས་ཏེ་བསྟོད་དོ། གཤེན་རབ་ཆེན་པོ་འགྲོ་བ་ཡོངས་ཀྱི་དཔལ། སྐྱེ་ཤི་རྩད་གཅོད་སྟོབས་ཆེན་མི་ཟད་པ། ལྐུགས་པ་ཁ་འབྱེད་ཡང་དག་དོན་སྟོན་པ། སྟོན་པ་གཤེན་རབ་སྐུ་ལ་ཕྱག་འཚལ་ལོ། ཞེས་བསྟོད་ནས། གཤེན་རབ་ལ་གཏོ་བུ་འབུམ་སྲས་ཀྱིས་གསོལ་བ། ཀྱེ་སྟོན་པ་ལགས། འཁོར་རྣམས་ཤེས་པའི་རྒྱུད་དག་སྦྱང་བ་དང༌། འགྲོ་བ་ཡོངས་ལ་འཕྲུལ་ངག་བདེན་པའི་བོན། མ་ནོར་དོན་ཚང་གསལ་བའི་སྒྲོན་མ་འདི། འཕྲུལ་ངག་བདེན་པའི་དོན་འདི་བསྟན་དུ་གསོལ། གཤེན་རབ་ཀྱིས་བཀའ་སྩལ་པ། ཉོན་ཅིག་འཁོར་དུ་གཏོགས་པའི་གཤེན་རབ་རྣམས། འགྲོ་དྲུག་ཐར་པའི་བདེ་བ་ཐོབ་པ་དང༌། ན་རག་ངན་སོང་སྒོ་གསུམ་གཅོད་པའི་ཕྱིར། འཕྲུལ་ངག་བདེན་པའི་བོན་འདི་བསྟན་པར་བྱ། གང་ཞིག་ཐར་པར་བདེ་བ་ཐོབ་འདོད་པས། ང་ཡིས་བསྟན་པའི་བོན་འདི་མཉན་བྱས་ཏེ། རྗེས་སུ་བསྒྲུབ་པའི་དོན་འདི་བསམ་བྱས་ན། འབྲས་བུ་འགྲུབ་འགྱུར་འདི་ལ་ཐེ་ཚོམ་མེད། ། རྒྱལ་བ་རྣམས་དབྱིངས་ནས་བསྐུར་ཕྱིར་སྤྱན་དྲངས་བའི་ཡན་ལག༼མཆན༽
ཨར་ལེ་ཀི་ནོ།
ཨར་ལེ་ཀི་ནོ་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
ཇོའོར་ཇེ་ཁ་ལོན་ནེ།
ཇོའོར་ཇེ་ཁ་ལོན་ནེ་(དབྱིན་ཇིའི་སྐད།: George Clooney)ནི་༡༩༦༡ལོའི་ཟླ་བ་༥པའི་ཚེས་༦ཉིན་སྐྱེས་པ་དང་ཁོ་བོ་ནི་ཨ་མེ་རི་ཁའི་འཁྲབ་སྟོན་པ་ཞིག་རེད།
སྐྱེ་དགུའི་བདག་མོ་
སངས་རྒྱས་བཅོམ་ལྡན་འདས་ཀྱིས་དགེ་འདུན་པའི་སྡེ་བསྐྱངས་ནས་ལོ་ལྔ་པ་སྟེ་ཁོང་ཡངས་པ་ཅན་(VESALI)ན་བཞུགས་སྐབས། སངས་རྒྱས་ཀྱིས་ཡབ་རྒྱལ་པོ་ཟས་གཙང་མ་སྐུ་སྙུང་བའི་གནས་ཚུལ་གསན་ཏེ། ཡང་བསྐྱར་ཡབ་རྒྱལ་པོ་ཟས་གཙང་མ་མཇལ་ཕྱིར་སེར་སྐྱའི་གཞིར་ཕེབས་ཏེ་ཡབ་ཆེན་ལ་གསུང་ཆོས་ཀྱི་གདམས་པ་གནང་བས། ཡབ་རྒྱལ་པོ་ཟས་གཙང་མས་དགྲ་བཅོམ་པའི་གོ་འཕང་ཐོབ་ཅིང་ཉིན་བདུན་གྱི་རྗེས་ཞི་བདེ་བག་ཕེབས་ཀྱི་སྒོ་ནས་དགོངས་པ་རྫོགས་སོ། །
ལོ་དེ་ནི་སངས་རྒྱས་བཅོམ་ལྡན་འདས་ཀྱི་ཨ་སྲུ་སྟེ་མ་ཚབ་སྐྱེ་དགུའི་བདག་མོས་(MAHAPAJAPATI GOTAMI)སངས་རྒྱས་བཅོམ་ལྡན་འདས་ལ་ཞུ་བ་ཕུལ་ནས་བཙུན་མའི་སྡེ་གསར་དུ་ཚུགས་པའི་ལོ་དེ་ཡིན། སྐབས་དེ་དང་བསྟུན་ནས་སྐྱེ་དགུའི་བདག་མོ་ཐེངས་གསུམ་གྱི་བར་དུ་སངས་རྒྱས་བཅོམ་ལྡན་འདས་ཀྱི་སྐུ་མདུན་དུ་བཅར་ཏེ། ཁོ་མོ་དགེ་འདུན་གྱི་སྡེ་ཁོངས་སུ་རབ་ཏུ་བྱུང་བར་ཞུ། ཞེས་ཞུ་བ་ཕུལ་ན་ཡང་། ཞུ་ཐེངས་རེ་རེ་བཞིན་ཁོང་གིས་རྒྱུ་མཚན་གང་ཡང་མ་གསུངས་པར་ཞལ་བཞེས་མ་གནང་། གང་ལྟར་སངས་རྒྱས་བཅོམ་ལྡན་འདས་སེར་སྐྱའི་གཞི་ནས་དུས་ཡུན་རིང་ཙམ་བཞུགས་ཏེ་ཕྱིར་ཡངས་པ་ཅན་དུ་ཕེབས་སོ། ། སྐྱེ་དགུའི་བདག་མོ་ནི་རང་གི་དམ་བཅའ་ལ་ཆོད་སེམས་བརྟན་ཞིང་། ལས་སླ་མོའི་སྒོ་ནས་ཡིད་ཐང་ཆད་འགྲོ་མཁན་གྱི་བུད་མེད་ཅིག་མིན་པས། རང་ཉིད་ཀྱིས་རང་གི་སྐྲ་བྲེགས་ཏེ་ངུར་སྨྲིག་གི་གོས་གྱོན་ནས་ཤཱཀྱའི་རིགས་ཀྱི་བུད་མེད་དུ་མའི་ཚོགས་ཀྱིས་བསྐོར་ཏེ། སེར་སྐྱའི་གཞི་ནས་རྒྱང་ཐག་སྤྱི་ལེ་བརྒྱ་དང་ལྔ་བཅུ་ཙམ་ཡོད་པའི་ཡངས་པ་ཅན་གྱི་ཕྱོགས་སུ་ཕྱིན། དེ་ནས་མོ་རང་ཡངས་པ་ཅན་དུ་འབྱོར་བ་ན་མོའི་རྐང་པ་སྐྲང་ཞིང་ལུས་པོ་ཐལ་རྡུལ་གྱིས་ཁེབས་པར་གྱུར་ནའང་། ད་དུང་མིག་ནས་མཆི་མ་བཞུར་བཞིན་མོ་རང་རབ་བྱུང་བསྒྲུབ་རྒྱུའི་ཐུགས་རེ་དང་བཅས། གང་དུ་སངས་རྒྱས་བཅོམ་ལྡན་འདས་བཞུགས་སའི་ཚོགས་ཁང་ཕྱི་ནས་ཡར་ལངས་ཏེ་བཞུགས།
྾ཉན་ཐོས་ཀུན་དགའ་བོས་སྐྱེ་དགུའི་བདག་མོའི་གནས་སྟངས་དེ་མཐོང་ནས་ཧང་སང་བར་གྱུར་ཏེ་ན་རེ། སྐྱེ་དགུའི་བདག་མོ། ཁྱེད་ཅིའི་ཕྱིར་གནས་སྟངས་འདི་འདྲའི་སྒོ་ནས་ཡར་ལངས་པ་ཡིན། ཞེས་དྲིས་པར་སྐྱེ་དགུའི་བདག་མོ་ན་རེ། ཀུན་དགའ་བོ། གང་ལགས་ཞུ་ན། སངས་རྒྱས་བཅོམ་ལྡན་འདས་ཀྱིས་བུད་མེད་རྣམས་བཙུན་མ་བྱེད་རྒྱུའི་ཞལ་བཞེས་གནང་གི་མི་འདུག་ཅེས་ཞུས་པར། ཉན་ཐོས་ཀུན་དགའ་བོས། འོ་ན་ཁྱེད་ཀྱིས་འཁྱུག་ཙམ་རིང་འདི་རུ་སྒུག་སྡོད་དང་། གནས་ཚུལ་འདིའི་སྐོར་ལ་ཁོ་བོས་སངས་རྒྱས་བཅོམ་ལྡན་འདས་ལ་ཞུ་བ་ཞིག་ཕུལ་ཆོག ཅེས་གསུངས།
ཉན་ཐོས་ཀུན་དགའ་བོས་སངས་རྒྱས་བཅོམ་ལྡན་འདས་ལ། སྐྱེ་དགུའི་བདག་མོ་རབ་ཏུ་བྱུང་བར་ཞུ། ཞེས་ཐེངས་གསུམ་གྱི་བར་དུ་ཞུ་བ་ཕུལ་ཡང་སངས་རྒྱས་བཅོམ་ལྡན་འདས་ཀྱིས་ཐེངས་རེ་རེ་བཞིན་ཞལ་གྱིས་མ་བཞེས། དེར་བརྟེན་ཉན་ཐོས་ཀུན་དགའ་བོས་གུས་ཞབས་ཆེན་པོ་དང་བཅས་ཏེ་ཐབས་ཚུལ་གཞན་པ་ཞིག་གི་སྒོ་ནས་སངས་རྒྱས་བཅོམ་ལྡན་འདས་ལ་འདི་ལྟར། ཀྱེ། བདག་ཉིད་ཆེན་པོ་ལགས། བུད་མེད་རྣམས་རབ་ཏུ་བྱུང་སྟེ་བཙུན་མ་བྱས་ན་ཁོང་ཚོས་འབྲས་བུ་གང་ཡང་རུང་བའི་ཉམས་རྟོགས་མངོན་དུ་བྱེད་ཐུབ་བམ། ཞེས་ཞུས་པར། སངས་རྒྱས་བཅོམ་ལྡན་འདས་ཀྱིས། ཀུན་དགའ་བོ། བུད་མེད་རྣམས་ཀྱིས་ཀྱང་ཉམས་རྟོགས་མངོན་དུ་བྱེད་ཐུབ་པ་ཡིན་ཞེས་གསུངས་པས། ཉན་ཐོས་ཀུན་དགའ་བོ་སངས་རྒྱས་ཀྱི་བཀའ་ལན་དེ་ཡིས་ཡིད་ལ་སྤོབས་པ་རྒྱས་ཏེ་ན་རེ། བདག་ཉིད་ཆེན་པོ་ལགས། གལ་སྲིད་དེ་འདྲ་ཡིན་ན་བུད་མེད་རྣམས་རབ་ཏུ་བྱུང་ན་དགེ་མཚན་ཆེ་བ་མི་འདུག་གམ། ཞེས་ཞུས་པར། སངས་རྒྱས་བཅོམ་ལྡན་འདས་ཀྱིས་སྨྲས་པ། ཀུན་དགའ་བོ། གལ་སྲིད་སྐྱེ་དགུའི་བདག་མོས་ལྕི་བའི་ཆོས་བརྒྱད་དང་དུ་བླངས་ཏེ་བརྩི་སྲུང་བྱེད་ཐུབ་ཚེ་རབ་ཏུ་བྱུང་ན་ཡང་མི་འགྲིག་པ་མེད། ཅེས་བཀའ་བསྩལ།
དེ་ནས་ཉན་ཐོས་ཀུན་དགའ་བོས་སྐྱེ་དགུའི་བདག་མོ་ལ་ལྕི་བའི་ཆོས་བརྒྱད་བརྩི་སྲུང་དགོས་པའི་སྐོར་གསུངས་པར། མོ་རང་གིས་དགའ་ཞིང་གུས་པའི་སྒོ་ནས་ལྕི་བའི་ཆོས་བརྒྱད་ལ་བརྩི་སྲུང་བྱེད་པའི་ཁས་ལེན་དམ་བཅའ་ཞུས་པས་མོ་རང་རང་བཞིན་གྱིས་བཙུན་མར་གྱུར་པ་རེད། དེ་ནས་རིང་པོར་མ་ཐོགས་པར་སྐྱེ་དགུའི་བདག་མོས་དགྲ་བཅོམ་པའི་གོ་འཕང་ཐོབ་ཅིང་། མོའི་འཁོར་དུ་གྱུར་པའི་ཤཱཀྱའི་བུད་མེད་རྣམས་ཀྱང་མོ་དང་ལྷན་རབ་ཏུ་བྱུང་སྟེ་ལམ་ལ་ཚུལ་བཞིན་བསླབས་པས་ཁོང་རྣམས་ཀྱིས་ཀྱང་དགྲ་བཅོམ་པའི་གོ་འཕང་ཐོབ་བོ། ། ཆོས་ལུགས་གཞན་གྱི་སློབ་དཔོན་དག་གིས་བུད་མེད་རྣམས་ལ་འདི་འདྲ་བའི་ཆོས་ཀྱི་གོ་གནས་ཚད་མཐོ་བོ་ཞིག་གནང་མེད་ནའང་། སངས་རྒྱས་བཅོམ་ལྡན་འདས་ཀྱིས་སྒྲིག་ཁྲིམས་དང་བཅས་པའི་བཙུན་མའི་སྡེ་གསར་དུ་བཙུགས་ཏེ། བུད་མེད་རྣམས་ལ་འདི་འདྲ་བའི་ཆོས་ཀྱི་གོ་གནས་ཤིག་སྤྲད་པ་ནི་འཛམ་གླིང་འདིའི་ཐོག་གི་ཆེས་ཐོག་མ་དེ་ཡིན་ནོ། །
གཡུ་ཐོག་སྒང་
མཚན་གཞན་ལ་སྐྱིད་སྣ་གཡུ་ཐོག་ཁང་གསར་ཞེས་ཟེར། ཆུ་བཟང་དགོན་ནས་ཆུ་ཕར་ཕྱོགས་སུ་སྤྱི་ལེ་གསུམ་ཙམ་བསྐྱོད་ན་གཡུ་ཐོག་སྒང་ཞེས་གཡུ་ཐོག་ཡོན་ཏན་མགོན་པོའི་འཁྲུངས་ཁང་དུ་འབྱོར། དེའང་གཡུ་ཐོག་ཡོན་ཏན་མགོན་པོའི་མེས་པོ་འདྲེ་རྗེ་རྒྱ་གར་བྷརྫ་ཞེས་པ་མོང་ནས་མར་ཕེབས་སྐབས། སྟོད་ལུང་ཟམ་མོ་ཆེའི་འགྲམ་དུ་བུད་མེད་གཅིག་གིས་ཁྱེད་བདག་གི་ཡུལ་དུ་ཕེབས་པར་ཞུ་ཞེས་རྫ་ནག་རྩེ་མོ་ཞེས་པར་མཛུབ་མོ་གཏད་པས། ལམ་ཐག་རིང་བས་སང་ཉིན་འོང་ཆོག་གསུངས་པར། ད་ལྟ་རང་ཕེབས་པར་ཞུ་ཞུས་ནས་རྣམ་བུ་དཀར་པོ་ལྟ་བུའི་ཕེབས་ལམ་ཞིག་བསྟན་པས་དེའི་སྟེང་ཕེབས་མ་ཐག་དེ་མར་ཀླུ་བདུད་ཅིག་གི་ཕོ་བྲང་དུ་འབྱོར་བས་དེར་ཀླུ་བདུད་ནག་པོ་ལུས་བོང་ཆེ་བ་ཞིག་ལ་སྔགས་པའི་མཐུ་ཕོག་སྟེ་སྔགས་རྫས་ཡུང་དཀར་གྱིས་རྨ་བཟོས་པ་ཞིག་འདུག་པ་དེ་ལ་བྱ་ཁྱུང་ལྔ་པ་དང་དངུལ་ཆུ་ནང་དུ་ཕུལ། བྱུག་པ་རྒྱན་འཁོར་གྱིས་ཕྱི་ནས་བྱུག་པས་ཁོ་དེ་མར་ནད་ལས་གྲོལ། ཀླུ་བདུད་ཤིན་ཏུ་དགའ་ནས་རྒྱུད་འཛིན་དང་བཅས་པར་སྡོངས་གྲོགས་བྱེད་རྒྱུར་ཁས་བླངས། མི་མ་ཡིན་གྱི་ནོར་རྫས་མང་པོ་ཕུལ། བུད་མེད་དེས་སླར་ཡང་ལམ་དེ་བརྒྱུད་མར་གདན་དྲངས་པས་དེ་མར་ཟམ་སྣེར་འབྱོར། མོས་གུས་པ་དང་བཅས་ངས་ཀྱང་འབུལ་བ་ཕུལ་རྒྱུ་ཡོད་པས་སང་ཉིན་ས་འདིར་བཞེས་པར་ཕེབས་ཟེར་ནས་ཡལ། འདྲེ་རྗེ་ཐུགས་སྤྲོ་སྟེ་ནང་དུ་ཕེབས་པའི་སྲང་ལམ་དེར་དེང་སང་ཡང་དགའ་པོ་སྲང་ལམ་ཞེས་ཟེར། སང་ཉིན་བུད་མེད་དེས་བརྗོད་པ་བཞིན་ཟམ་སྣེར་ཕེབས་པས་ཆུ་ནང་དུ་བུད་མེད་ཀྱི་བམ་རོ་གསེར་གཡུས་བརྒྱན་པ་ཞིག་གཟིགས་པས་གསེར་གཡུ་རྣམས་བཀྲོལ་ཏེ་ཁང་སྟེང་དུ་བཀྲམ་པའི་འོད་མདངས་རི་སྟེང་ནས་ཕྱུགས་རྫི་བས་མཐོང་སྟེ། “མཁས་པ་མཐོང་བ་དོན་ལྡན་ལ་གཡུའི་ཐོག་འདུག”ཅེས་བཤད་པས་དེ་ནས་བཟུང་གཡུ་ཐོག་ཅེས་པའི་མཚན་ཐོགས། གཡུ་ཐོག་ཡོན་ཏན་མགོན་པོ་གནས་དེར་འཁྲུངས་ཤིང་མཚན་ལའང་འཁྲུངས་ཁང་གི་མིང་གཡུ་ཐོག་ཅེས་གསོལ། ད་ལྟ་འཁྲུངས་ཁང་དེ་དང་ཉེར་བར་༡༩༩༦ལོར་ལྗོངས་སྨན་རྩིས་ཁང་ནས་གཡུ་ཐོག་འཕྲོད་བསྟེན་ཁང་ཞེས་གཡུ་རྩིའི་ཙོག་ཅན་གསར་བཞེངས་གནང་བའི་ནང་། སྨན་འདམ་གྱི་གཡུ་ཐོག་ཡོན་ཏན་མགོན་པོའི་སྐུ་བརྙན་མི་ཚད་མ་དང་། སྨན་བླའི་སྐུ་ཐང་། རྗེ་རྡོར་འཛིན་མ། གཡུ་ཐོག་གི་སྨན་གཞོང་སོགས་མཇལ་རྒྱུ་ཡོད། དེ་དང་ཉེ་བའི་སྨན་ལུང་ཞེས་པར་གཡུ་ཐོག་གི་སྨན་སྒྲུབ་གནང་སའི་སྒྲུབ་ཁང་དང་ཡང་དེ་ནས་རྐང་ཐང་མར་ཆུ་ཚོད་བཞི་ཙམ་སོང་ན་འབྲི་ལུང་ནང་ཞེས་པར་གཡུ་ཐོག་གིས་བརྟུལ་གནང་བའི་ཕ་བོང་རེག་པ་དུག་ཅན་ཞེས་པ་དེའང་མཇལ་རྒྱུ་ཡོད།
དགེ་བཤེས་ཁྲི་གཡུང་དྲུང་།
མར་ནང་དགེ་བཤེས་ཁྲི་གཡུང་དྲུང་།
མདོ་སྨད་ཁྲི་གཤོག་རྒྱལ་མོའི་ལྷོ་ཕྱོགས་འབྲོག་རུ་མར་ནང་སྡེ་བ་རུ་སྐྱེས། རང་ལོ་དགུའི་སྟེང་ས་གནས་སློབ་ཆུང་དུ་བསྐྱོད་ཅིང་ཕྱིས་སུ་ཁྱུང་མོ་དགོན་པའི་ཚོགས་གྲལ་དུ་ཞུགས། ༢༠༠༣ལོ་ནས་གཡུང་དྲུང་བོན་གྱི་གདན་ས་རྒྱ་གར་སྨན་རི་དགོན་དུ་འབྱོར་ནས་གཞུང་བཀའ་པོད་དྲུག་ལ་སློབ་གཉེར་བྱས། ༢༠༡༨ལོར་སྨན་རི་དགོན་དུ་བཀའ་རབ་འབྱམས་པ་དགེ་བཤེས་ཀྱི་མཚན་བཏགས་ཐོབ། ད་ལྟ་(༢༠༡༨ནས)སྨན་རིའི་གཡུང་དྲུང་བོན་གྱི་དཔེ་མཛོད་ཁང་གི་འགན་འཛིན་བྱེད་མུས་ཡིན།
ལས་ཀའི་སྐོར།
༢༠༠༥།༢༠༡༨བར་<<བོན་སྒོ་>>རྩོམ་སྒྲིག་ཁང་དུ་ལས་ཀ་བྱས། ༢༠༠༦།༢༠༡༥བར་སྨན་རིའི་གླིང་གི་རིག་གནས་འགན་འཛིན་དང་དགེ་རྒན་བྱས། ༢༠༠༧།༢༠༠༨ལ་གཡུང་དྲུང་བོན་གྱི་སྐོར་བགྲོ་གླེང་སྐབས་བརྒྱད་པ་དང་དགུ་པའི་དྲུང་ཡིག་བྱས། ༢༠༠༩།༢༠༡༣བར་གཡུང་དྲུང་བོན་གྱི་སྐོར་བགྲོ་གླེང་སྐབས་བཅུ་པ་དང་བཅུ་གཅིག་པ། བཅུ་གཉིས་པ་གསུམ་གྱི་གོ་སྒྲིག་ཚོགས་གཙོ་བྱས། ༢༠༡༡།༢༠༡༨བར་གཡུང་དྲུང་བོན་གྱི་དྲྭ་རྒྱ་གསར་སྐྲུན་དང་གཙོ་སྒྲུབ་པ་བྱས། ༢༠༡༤།༢༠༡༨བར་གསོ་རིག་འབུམ་བཞིའི་མཐོ་སློབ་སྨན་རིའི་གླིང་གི་འགན་འཛིན་ལྷན་ཚོགས་ཀྱི་ཚོགས་གཙོ་བྱས།
རྒྱལ་སྤྱིའི་ཚོགས་འདུ་སྐོར།
སྔ་ཕྱིར་ཉི་ཧོང་དང་། སོག་པོ། འཇར་མན་ནེ། ནོར་ཝེ། ཧྥ་རིན་སི། དབྱིན་ཇི། ཨ་རི་བཅས་སུ་རྒྱལ་སྤྱིའི་བོད་རིག་པའི་ཞིབ་འཇུག་གྲོས་ཚོགས་ཐེངས་བཅུ་གསུམ་དང་བཅུ་བཞི་པ། རྒྱལ་སྤྱིའི་གཞོན་ནུ་བོད་རིག་པའི་གྲོས་ཚོགས་ཐེངས་གསུམ་དང་བཞི་པ། རྒྱལ་སྤྱིའི་བོན་གྱི་བགྲོ་གླེང་ཚོགས་འདུ་སོགས་རིག་གཞུང་གི་བགྲོ་གླེང་སྣ་ཚོགས་ལ་ཞུགས་ཏེ་དཔྱད་རྩོམ་སྒྲོག་སྤེལ་ཞུས་མྱོང་ཡོད།
བརྩམས་ཆོས་སྐོར། (དཔེ་དེབ་དྲུག)
བྱ་དགའ་སྐོར།
༢༠༡༡ལོར་ས་རཱ་མཐོ་སློབ་ཏུ་བོད་ཀྱི་རིག་གནས་བགྲོ་གླེང་ཐེངས་ལྔ་པའི་སྐབས་དཔྱད་རྩོམ་འགྲན་བསྡུར་ཨང་དང་པོ་ཐོབ། ༢༠༡༢ལོར་སྦེང་ལོ་རུ་བོད་རིགས་མཐོ་རིམ་སློབ་མའི་དཔྱད་རྩོམ་འགྲན་སྡུར་ཨང་དང་པོ་ཐོབ། ༢༠༡༢ལོར་བོད་ནང་དུ་མུ་ཁྲི་བཙན་པོའི་དཔྱད་རྩོམ་འགྲན་སྡུར་ཨང་གཉིས་པ་ཐོབ། ༢༠༡༥ལོར་ཨ་རི་ནས་བོད་ཡུལ་སྐྱེ་ཁམས་ཐེབས་རྩ་ཚོགས་པའི་ཁོར་ཡུག་རྩོམ་རིག་འགྲན་སྡུར་གྱི་ཕུལ་བྱུང་གཟེངས་རྟགས་ཐོབ་ཡོད་པ་བཅས་སོ། །
ཀརྨ་པཀྴི་
(ཀརྨ་པ་སྐུ་ཕྲེང་གཉིས་པ)ཀརྨ་པ་སྐུ་ཕྲེང་དང་པོ་དུས་གསུམ་མཁྱེན་པ་སྐུ་འདས་ནས་ལོ་བཅུ་གསུམ་སོང་བ་ན་སྐུ་ཕྲེང་གཉིས་པ་ཀརྨ་པཀྴིའམ་ཆོས་ཀྱི་བླ་མ་། རབ་བྱུང་གསུམ་པའི་ཤིང་བྱི(༡༢༠༤)ལོར་འཁྲུངས་ཡུལ་མདོ་ཁམས་དམ་པ་ཆོས་ཕྱུག་གི་ཡུལ་དུ་ཡབ་རྒྱ་དབང་ཚུར་ཚ་དང་། ཡུམ་སེང་བཟའ་ཨ་སྐྱིད་ཀྱི་སྲས་སུ་འཁྲུངས། དགུང་ལོ་ལྔ་ནས་བཅུའི་བར་འབྲི་ཀློག་སྦྱངས། དགུང་ལོ་བཅུ་གཅིག་པར་རབ་ཏུ་བྱུང་བའི་མཚན་ཆོས་ཀྱི་བླ་མར་གསོལ། དགུང་ལོ་ལོན་ནས་ཀ་ཐོག་པ་བྱམས་པ་འབུམ་གྱིས་མཁན་པོ་དང་། རིན་པོ་ཆེ་སྤོང་བྲག་པས་སློབ་དཔོན་མཛད་ནས་དགེ་སློང་གི་སྡོམ་པ་བཞེས། རིན་པོ་ཆེ་དེ་ཉིད་ཀྱི་དྲུང་ནས་མདོ་སྔགས་ཀྱི་ཆོས་མང་དུ་གསན་ཅིང་སྐུ་མ་གཤེགས་བར་དུ་ཕྱག་ཕྱིར་འབྲལ་མེད་དུ་བཞུགས་ཤིང་། སྤོང་བྲག་པ་སྐུ་གཤེགས་རྗེས་ཁམས་ཁུལ་གྱི་གནས་ཆེན་ཁ་བ་དཀར་པོ་སོགས་དབེན་གནས་མང་པོར་སྒོམ་སྒྲུབ་མཛད། རླུང་སེམས་གཉིས་ལ་རང་དབང་ཐོབ་སྟེ་གྲུབ་པའི་གོ་འཕང་མཐོན་པོར་ཕེབས། དེ་ནས་བྱང་ལམ་བརྒྱུད་ནས་འབྲི་གུང་དང་མཚུར་ཕུར་ཕེབས་ཏེ་ལོ་དྲུག་རིང་དེར་བཞུགས་ནས་དགོན་པ་ཉམས་གསོས་མཛད། དེ་སྔོན་ཁམས་སུ་བཞུགས་དུས་ཡོན་གོང་མའི་རྒྱལ་སྲས་ཧུ་པེ་ལིས་དམག་དཔོན་མཛད་ནས་ཁམས་སུ་འབྱོར་བ་དང་ཕན་ཚུན་མཇལ་མྱོང་བའི་སྟབས་ཀྱིས་ཧུ་པེ་ལིས་ཞུ་ཡིག་རྟེན་བཅས་བསྐུར་ནས་མཆོད་གནས་སུ་ཕེབས་དགོས་པའི་གདན་འདྲེན་འབྱོར་བ་ལྟར་རབ་བྱུང་བཞི་པའི་ཤིང་སྟག་(༡༢༥༤)ལོར་བར་ཁམས་ཀྱི་ལམ་བརྒྱུད་ནས་སོག་ཡུལ་དུ་ཕེབས། རྒྱལ་སྲས་ཧུ་པེ་ལི་དང་མཇལ་ནས་ཆོས་མང་དུ་གསུངས། མེ་འབྲུག(༡༢༥༦)ལོར་ཡོན་རྒྱལ་རབས་ཀྱི་གོང་མ་མོང་གོལ་ཧན་དང་མཇལ་ནས་གོང་མ་མ་གཤེགས་ཀྱི་བར་དུ་ལོ་ངོ་ལྔའི་རིང་མཆོད་གནས་མཛད། ལྕགས་སྤྲེལ(༡༢༦༠)ལོར་གོང་མ་མོང་གོལ་ཧན་འདས་རྗེས་རྒྱལ་སྲས་ཨ་རི་བོ་ག་དང་། ཧུ་པེ་ལི་གཉིས་གོང་མའི་གོ་གནས་འཕྲོགས་པའི་འཁྲུགས་རྩོད་བྱུང་མཐར་ཨ་རི་བོ་ག་ཕམ་ནས་ཧུ་པེ་ལི་གོང་མའི་ཁྲིར་འཁོད། ཧུ་པེ་ལི་རང་ཉིད་སྔར་ནས་མོང་གོལ་ཧན་ཁུ་དབོན་གཉིས་ལ་སེམས་མ་རངས་པ་ཡོད་པའི་ཐོག། ཀརྨ་པཀྴི་མཆོག་ཐོག་མར་སོག་ཡུལ་དུ་མཆོད་གནས་ལ་གདན་འདྲེན་མཁན་ཧུ་པེ་ལི་ཡིན་ཀྱང་དེར་མ་བཞུགས་པར་གོང་མ་མོང་གོལ་ཧན་གྱི་མཆོད་གནས་སུ་བཞུགས་ཤིང་། རྒྱལ་སྲས་མང་པོ་ལ་དབང་གནང་སྐབས་སུ་ཡང་ཧུ་པེ་ལི་དབང་གྲལ་ནས་ཕུད་པ་བཅས་གནང་བའི་རྐྱེན་གྱིས་ཧ་ཅང་ཁྲོས་ཏེ་བཙོན་དུ་བཅུགམཚོན་ཆ་མང་པོ་བཏབ་པ་དང་། མེ་ལ་བསྲེགས་པ། ཆུ་ལ་བསྐྱུར་བ། དུག་སྟེར་བ་སོགས་གནོད་འཚེ་གྲངས་མེད་བྱས་ཀྱང་རླུང་སེམས་ལ་རང་དབང་ཐོབ་པའི་སྟོབས་ཀྱིས་སྐྱོན་ཅི་ཡང་མ་བྱུང་བར་བརྟེན་རྒྱ་མཚོ་ཆེན་པོའི་མཐའ་འགྲམ་དུ་ལོ་ངོ་གསུམ་རིང་རྒྱང་ཕུད་བཏང་། དེ་ནས་ཡང་ཚུར་གདན་དྲངས་ཏེ་ལྷ་ཁང་གཅིག་གི་ནང་དུ་བཙོན་ལ་བཅུག་སྟེ་གསོལ་ཟས་སོགས་གང་ཡང་མེད་པར་ཞག་བདུན་རིང་བཞག་ཀྱང་སྐུ་ལུས་དང་སྐུ་སྲོག་ལ་སྐྱོན་གང་ཡང་མེད་པར་བརྟེན་རྒྱལ་པོ་ཧུ་པེ་ལི་དད་པ་སྐྱེས་ཏེ་བཤགས་པ་ཕུལ་ནས་མུ་མཐུད་མཆོད་གནས་སུ་བཞུགས་པར་ཞུས་ཀྱང་མ་གནང་བར་བོད་དུ་ཕྱིར་ཕེབས་པའི་ལམ་བར་ལོ་བརྒྱད་ཙམ་འགོར། མཚུར་ཕུར་ཕེབས་ཏེ་རབ་བྱུང་བཞི་པའི་ཤིང་བྱི(༡༢༦༤)ལོར་མཚུར་ཕུའི་ལྷ་ཁང་ཆེན་མོར་གསེར་ཟངས་ཀྱི་ལྷ་ཆེན་འདོམ་བཅུ་གསུམ(སྤྱི་ཁྲེ༢༦)ཙམ་ཡོདཔ་དང་། དེའི་མཐའ་བསྐོར་དུ་བྱམས་པ་དང་། སྤྱནརས་གཟིགས། རྒྱལ་བ་རིགས་ལྔ་བཅས་ཀྱི་ལྡེམ་སྐུ། གསེར་དངུལ་ལས་གྲུབ་པའི་བཀའ་འགྱུར་སོགས་རྟེན་གསུམ་གྲངས་ལས་འདས་པ་བཞེངས། དགུང་ལོ་དོན་བཞི་པ་རབ་བྱུང་ལྔ་པའི་ཆུ་ལུག(༡༢༨༣)ལོར་སྐུ་གཤེགས། སྐུ་གདུང་ཞུགས་ལ་ཕུལ་བའི་གདུང་ཐལ་སོགས་གདན་ས་གོང་འོག་གི་གདུང་རྟེན་ནང་དུ་བཞུགས། དམ་པ་འདིའི་ལོ་རྒྱུས་རྒྱས་པ《མཁས་པའི་དགའ་སྟོན》ཤོག་གྲངས༨༨༠ནས༩༡༣བར་དང་། 《ཀམ་ཚང་ཆོས་འབྱུང》པོད་དང་པོའི་ཤོག་གྲངས༣༨པར་གསལ། གསུང་རྩོམ་པོད༡༦ཡོད་ཅེས《མཁས་པའི་དགའ་སྟོན》ཤོག་གྲངས༡༣༡༣ལ་གསལ། གཞན་ཡང《ཆོས་རྗེ་ཀརྨ་པ་ཆེན་པོའི་རྣམ་ཐར་བསམ་ཡས་ལྷ་ཡི་རྔ་ཆེན》དྲི་མེད་དཔལ་ཡེ་ཤེས་ཀྱིས་མཛད་པ་བྲིས་མ་ཤོག་གྲངས༣༤ཅན་ཞིག་འདུག་ཀྱང་ཁོ་བོས་ཞིབ་པར་མཇལ་བའི་གོ་སྐབས་མ་ཐོབ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དགའ་ལྡན་ཁྲི་ཐོག་དོན་ལྔ་པ་ངག་དབང་ལུང་རྟོགས་ཡོན་ཏན་རྒྱ་མཚོ་
དགའ་ལྡན་ཁྲི་ཐོག་དོན་ལྔ་པ་ངག་དབང་ལུང་རྟོགས་ཡོན་ཏན་རྒྱ་མཚོ་ནི། རབ་བྱུང་བཅུ་བཞི་པའི་ལྕགས་ལུག་༡༨༡༡ལོར་སྤོ་སྨད་དུ་ཡུམ་སྒྲོལ་མའི་སྲས་སུ་སྐུ་འཁྲུངས། ཆུང་དུས་མཚན་ལ་བཀྲ་ཤིས་གསོལ། དབུས་སུ་གསེར་བུམ་དཀྲུག་འདོན་བྱས་པ་སྐུ་གོང་མ་དགའ་ཁྲི་ཞེ་བརྒྱད་པ་ཧོར་དོན་འགྲུབ་རྒྱ་མཚོའི་སྐུ་ཕྲེང་གསུམ་པ་གླིང་སྤྲུལ་བློ་བཟང་བསྟན་པའི་རྒྱལ་མཚན་གྱི་ཡང་སྲིད་ངོས་འཛིན་བྱུང་བ་བཞིན་རྒྱལ་མཆོག་དགུ་པ་ལུང་རྟོགས་རྒྱ་མཚོས་རྗེ་འདི་པར་ངག་དབང་ལུང་རྟོགས་ཡོན་ཏན་རྒྱ་མཚོ་ཞེས་པའི་མཚན་གསོལ། གདན་ས་འབྲས་སྤུངས་བློ་གསལ་གླིང་གི་གླིང་ཁང་ཚན་དུ་ཞུགས་ནས། རྒྱལ་རོང་མཁན་ཆེན་བློ་བཟང་ཕུན་ཚོགས་སོགས་ལས་བསྡུས་གཞུང་ནས། འདུལ་མཛོད་བར་གྱི་གཞུང་ལུགས་ལ་གསན་བསམ་རྒྱ་ཆེར་མཛད། ལྷ་ལྡན་སྨོན་ལམ་ཆེན་མོའི་ནང་གདན་གསུམ་མཁས་པའི་དབུས་སུ་ལྷ་རམས་པའི་གྲྭ་སྐོར་མཛད་པས་མཁས་པའི་མཚན་སྙན་གང་སར་འབར། རྒྱུད་སྟོད་དུ་ཞུགས་ནས་རྗེ་ཅོ་ནེ་ངག་དབང་ཚུལ་ཁྲིམས་རྒྱ་མཚོ་སོགས་རྒྱུད་ཆེན་དུ་མའི་ཞལ་ནས་གསང་སྔགས་རྒྱུད་སྡེ་བཞིའི་གནད་ལ་མཁས་པའི་ཡང་རྩེ་སོན། ཆུ་བཟང་བླ་མ་ཡེ་ཤེས་རྒྱ་མཚོ་དང༌། དེ་མོ་སྤྲུལ་སྐུ་འཇིགས་མེད་རྒྱ་མཚོ། པཎ་ཆེན་བསྟན་པའི་ཉི་མ། དངུལ་ཆུ་དྷརྨ་བྷ་དྲ་སོགས་ལས་མདོ་སྔགས་ཀྱི་གསེར་ཆོས་ཤིནཏུ་མང་པོ་གསན། ཤར་རྩེ་ཆོས་རྗེར་ཕེབས་ནས་འཆད་མཉན་རྒྱ་ཆེར་མཛད། རབ་བྱུང་བཅུ་བཞི་པའི་མེ་རྟ་༡༨༤༦ལོར་རྒྱལ་མཆོག་མཁས་གྲུབ་རྒྱ་མཚོས་དགེ་ཚུལ་གྱི་སྡོམ་པར་བཞེས་པའི་སྐབས་ལས་གྲལ་གནང༌། དེའི་ཕྱི་ལོ་དགུང་གྲངས་བཞི་བཅུ་པ་རབ་བྱུང་བཅུ་བཞི་པའི་མེ་ལུག་༡༨༤༧ལོར་འཇམ་མགོན་བླ་མའི་རྒྱལ་ཚབ་ཏུ་དགའ་ལྡན་གསེར་ཁྲིར་ཕེབས་ཏེ་མདོ་སྔགས་ཀྱི་འཆད་མཉན་རྒྱ་ཆེར་སྤེལ། རྟེན་གསུམ་གསར་བཞེངས་སོགས་བཤད་སྒྲུབ་འཁོར་ལོ་གསུམ་གྱི་འཇམ་མགོན་རྒྱལ་བ་གཉིས་པའི་བསྟན་པ་རིན་པོ་ཆེ་བླ་ན་བཏེགས། གུང་བསྟན་གྱི་ཁྲི་རབས་ཡོངས་འདུའི་ལྗོན་བཟང་དུ། རྗེ་འདི་བ་སེར་སྨད་ཡིན་པ་དང་རབ་བྱུང་བཅུ་བཞི་པའི་ལྕགས་ཁྱི་༡༨༥༠ལོར་དགའ་ཁྲིར་ཕེབས་པ་བཤད་པ་ནི་ཐུགས་མཉམ་པ་མ་བཞག་པའི་གསུང་ཡིན་ཏེ། གོང་དུ་ཏྲེ་ནག་པ་ཧོར་དོན་གྲུབ་རྒྱ་མཚོ་བཤད་པའི་སྐབས། འདིའི་སྐུ་ཕྲེང་རྗེས་མ་རྣམས་གླིང་སྤྲུལ་རིན་བྱོན་ཡིན་ལུགས་དང༌། དེ་མོ་རྒྱལ་ཐོག་སྐབས་གྲྭ་རྒྱུན་བློ་གླིང་དུ་བསྒྱུར་ལུགས་བཤད་པ་དང་ནང་འགལ་ཏེ། རྗེ་འདི་ཉིད་ཧོར་དོན་རྒྱམ་ནས་རྩིས་ཡོངས་འཛིན་གླིང་སྤྲུལ་སྐུ་ཕྲེང་བཞི་པ་དེ་ཡིན་པའི་ཕྱིར། རྗེ་ཉིད་དགའ་ལྡན་གསེར་ཁྲི་ལ་ཕེབས་ལོ་ནི་གོང་དུ་བཀོད་པ་ལྟར་༡༨༤༧ལོར་ཡིན་ཏེ། རྒྱལ་བའི་འཁྲུངས་རབས་དེབ་བཞི་པ་རྒྱལ་མཆོག་མཁས་གྲུབ་རྒྱ་མཚོའི་རྣམ་ཐར་ཀྱི་སྐབས་ཤོགས་གྲངས་༣༥༦མེ་ལུག་བོད་ཟླ་དང་པོ་ཚེས་ཉེར་གཅིག་ཉིན་ཤར་བ་ཆོས་རྗེ་བློ་གླིང་གླིང་སྤྲུལ་སྐུ་ངག་དབང་ལུང་རྟོགས་ཡོན་ཏན་རྒྱ་མཚོ་དགའ་ལྡན་གསེར་ཁྲིར་ཕེབས་རྒྱུའི་བཀའ་བསྒྱུར་མཇལ་དར་དང༌། རྒྱུད་སྟོད་མཁན་ཟུར་སེར་སྨད་སྤོམ་འབོར་བསྟན་པ་རབ་རྒྱས་དགའ་ལྡན་ཤར་བ་ཆོས་རྗེའི་བཀའ་བསྒྱུར་མཇལ་དར་བཅས་ཕུལ། ཞེས་དང༌། མེ་ལུག་ཟླ་བ་དྲུག་པའི་ཚེས་བཅོ་ལྔ་ཉིན་དགའ་ལྡན་ཁྲི་རིན་པོ་ཆེ་གླིང་སྤྲུལ་ངག་དབང་ལུང་རྟོགས་ཡོན་ཏན་རྒྱ་མཚོ་ྋགོང་ས་མཆོག་གི་ཡོངས་འཛིན་དུ་བསྐོ་བཞག་སྩལ་ཅིང་བཀའ་སྒྱུར་མཇལ་དར་གཟིམ་ཆུང་ཕུན་ཚོགས་འདོད་རྒུ་འཁྱིལ་དུ་འབུལ་བཞེས་དང༌། ཞེས་དང༌། ཞེས་ཤིན་ཏུ་གསལ་བར་འཁོད་པས་སོ། འདིས་ཁྲི་ལོ་བདུན་བསྐྱངས། །མཁས་བཙུན་བཟང་པོའི་ཆོས་འབྱུང་ཀུན་བཏུས་ལས་ནས། རྗེ་འདི་ལྕགས་ཁྱི་༡༨༥༠ནས་ཆུ་གླང་བར་ཁྲི་བསྐྱངས་ཞེས་བཤད་པ་ནི་ཁྲི་ལ་ཕེབས་ལོ་ཆུག་པས་ཁྲི་འཛིན་གྱི་ལོ་ཡང་ཉུང་དུ་བཏང་དགོས་བྱུང་བ་ཡིན་ནོ། ༡༨༤༧ལོ་དེར་གོང་ས་རྒྱལ་དབང་བཅུ་གཅིག་པ་མཁས་གྲུབ་རྒྱ་མཚོའི་ཡོངས་འཛིན་གནང་ནས། བསྡུས་གཞུང་དང་གཞུང་ཆེན་ཁག་གི་ཟབ་འཁྲིད་རྒྱ་ཆེར་གནང༌། གཞན་ཡང་མཁས་གྲུབ་སྐྱེས་ཆེན་ཤིན་ཏུ་མང་པོས་གཙོས་བོད་རྒྱ་ཧོར་གསུམ་གྱི་སློབ་ཚོགས་ཤིན་ཏུ་མང་པོ་ལ་དམ་པའི་ཆོས་ཚུལ་རྒྱ་ཆེར་སྤེལ། མཐར་དགུང་གྲངས་ཞེ་ལྔ་པ་རབ་བྱུང་བཞི་པའི་ཤིང་ཡོས་༡༨༥༥ལོར་དགོངས་པ་ཆོས་དབྱིངས་སུ་ཐིམ།
སྲུབ་ཀ་
ལོ་མང་སྐྱེ་བའི་རྩྭ་ལྡུམ་ཞིག་སྟེ། གཞུང་རྟ་ཁོག་སྟོང་དང་ལོ་མ་ཉག་ཆེན་ཅན། མེ་ཏོག་སེར་པོ་དང་འབྲས་བུ་ནི་ས་བོན་ནར་མོ་མང་པ་འཁོར་ལོ་ལྟར་ཆགས་པ་ཞིག ས་བོན་དང་ལོ་མ་སོགས་སྨན་བྱེད་ཆོག
ཚེར་སྔོན་
ལོ་མང་སྐྱེ་བའི་རྩྭ་ལྡུམ་གྱི་རིགས་ཞིག་སྟེ། མེ་ཏོག་སྔོན་པོ་ཡིན་ལ་བོད་མཐོ་སྒང་གི་མེ་ཏོག་རྩ་ཆེན་ཞིག་ཡིན། དབྱིན་ཇིའི་སྐད་དུ་ Meconopsis horridula ཟེར།
ཟས་ཀྱི་རིག་པ།
ཟས་ཀྱི་རིག་པ་ནི་ཟ་ཆའི་ཐོག་གི་མཚན་རིག་གི་ལག་རྩལ་ཞིག་རེད།
བསིལ་ལྦུ།
བསིལ་ལྦུ་ནི་སྐྱུར་རྩི་མེད་པའི་བཏུང་བྱ་ཞིག་རེད།
མྱོང་བར་འགྱུར་བའི་ལས་ལྔ།
མྱོང་བར་འགྱུར་བའི་ལས་ལྔ།
ངོ་བོ་ཉིད་ཀྱི་མྱོང་འགྱུར།  མཚུངས་ལྡན་གྱི་མྱོང་འགྱུར།    དམིགས་པས་མྱོང་འགྱུར།   རྣམ་སྨིན་གྱི་མྱོང་འགྱུར།   མངོན་སུམ་དུ་གྱུར་པའི་མྱོང་འགྱུར་རོ།  །
པ་ལི་ཡ་ཅིའོ།
པ་ལི་ཡ་ཅིའོ་ནི་ཀོ་མེ་དི་ཡ་དེལ་ཨར་ཏེའི་ནང་གི་གལ་ཆེའི་མི་སྣ་རེད།
ཟླ་༡ཚེས་༡༧ཉིན་
ཟླ་༡ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༧པ་ཡིན། ལོ་མཇུག་ལ་ད་དུང་ཉིན་༣༤༨ཡོད།
ཁྲག་འཐུང་སྲིན་པོ་
ཁྲག་འཐུང་སྲིན་པོའི་རིགས་ཤིག་སྟེ་མིའི་སྐེར་མཆེ་བ་བཙུག་ནས་ཁྲག་འཐུང་བར་བྱེད། དབྱིན་ཇིའི་སྐད་དུ་ vampire ཟེར་རོ།
མྱོང་བར་བྱེད་པའི་རིག་པ་གསུམ།
མྱོང་བར་བྱེད་པའི་རིག་པ་གསུམ།
སིམ་པ།  གདུང་བ།   བར་མའི་རྣམ་པའོ།  །
གཏེར་ཆུ།
གཏེར་ཆུ་ནི་སྐྱུར་རྩི་མེད་པའི་བཏུང་བྱ་ཞིག་རེད།
ཁོ་ཧྥེ།
ཁོ་ཧྥེ་ Coffee ནི་སྐྱུར་རྩི་མེད་པའི་བཏུང་བྱ་ཞིག་རེད།
དབྱི་ཐ་ལིའི་སྐད་དུ་ཁོ་ཧྥེ་འདི་ལ་Cappuccinoཟེར་ཞིང་དོན་ནི་དབྱི་ཐ་ལིའི་ཝུ་བ་ཅན་གྱི་ཁོ་ཧྥེ་ཞེས་པ་ལ་འཇུག དེ་རྒྱ་སྐད་དུ་སྒྲ་དོན་གཉིས་ཀ་ལ་གོ་རྒྱུ་ཡོད་པ་加倍情浓ཞེས་པ་ལ་བསྒྱུར། འོན་ཀྱང་སྒྲ་བསྒྱུར་རྐྱང་པ་卡布奇诺ཞེས་པ་དེ་རྒྱུག་ཆེ་བར་གྱུར། དུས་རབས་ཉི་ཤུ་པའི་མགོ་ཙམ་ལ་ཁོ་ཧྥེ་འདི་དར་ཁྱབ་བྱུང་ཞིང་ཁྱད་ཆོས་གཙོ་བོ་ཁོ་ཧྥེའི་ཁུ་རྐྱང་གི་ཐོག་ཏུ་འོ་མ་རླངས་དཀྲུགས་བྱས་ཏེ་ཝུ་གཟུགས་བསྣན་པ་ཞིག་ཡིན། ད་ནས་བཟུང་བོད་ལ་ཡང་ཁོ་ཧྥེའི་རིག་གནས་དར་བའི་དབུ་ཚུགས་པ་ཡིན་པས་ཁོ་ཧྥེ་འདི་ལ་བདག་གིས་སྒྲ་དོན་གཉིས་ཀ་ནས་གོ་རྒྱུ་ཡོད་པ་ཁ་ཕོ་ཆེ་ཁོ་ཧྥེ་ཞེས་བོས་པ་ཡིན་ནོ།།
ཁུན་ཡ་ཁོ་ཧྥེ། ཁོ་ཧྥེ་འདི་ལ་དབྱིན་ཇིའི་སྐད་དུ་KENYAAAཞེས་འབོད་ལ་ཐོབ་ཐང་AAཡིན། AAགཉིས་ཡོད་པ་དེས་ཆེས་མཐོ་བའི་རིམ་པ་དེ་ཡིན་པར་མཚོན་གྱིན་ཡོད། ཁོ་ཧྥེ་འདིའི་འབྲས་བུ་ནི་ཧྥེ་གླིང་གི་མཐོ་སྒང་གི་ས་ཆ་དག་ན་བཏབས་ཡོད་འདུག་ལ་ཁུན་ཡ་ཁོ་ཧྥེ་དེ་ས་ཆ་དེའི་ཁོ་ཧྥེའི་སྐོར་གྱི་ཚབ་མཚོན་རང་བཞིན་གྱི་ཁོ་ཧྥེ་དེ་ཡང་ཡིན་འདུག འདིའི་འབྲས་བུ་འབྲས་བུ་གཞན་དང་མི་མཚུངས་པར་ནང་ཤ་རྒྱས་ཤིང་དབྱིབས་སྒོར་སྒོར་ཡིན་པར་མ་ཟད། དྲི་ཞིམ་པ་དང་བཅུད་བཟང་བ་སོགས་ཀྱི་ཁྱད་ཆོས་ཀྱང་ཡོད་པར་བཤད། ཉིན་རྒྱུན་ཞོགས་པར་མལ་ལས་ལངས་རྗེས་ཁུན་ཡ་ཕོར་བ་གང་རེ་བཞེས་ན་ཉིན་གོང་བོར་སེམས་སྤྲོ་བ་དང་རྣམ་རིག་གསལ་བ་སོགས་ཀྱི་ནུས་པ་ཡང་ཡོད་པ་ཞིག་གོ།།
ཞ་ཝེ་ཡེ་ཁོ་ཧྥེ། ཁོ་ཧྥེ་འདི་ནི་ཨ་རིའི་ས་ཆ་ནས་ཐོན་བཞིན་པའི་ཁོ་ཧྥེ་གཅིག་པུ་དེ་ཡིན་པར་བཤད། མིང་ལ་ཞ་ཝེ་ཡེ་ཁོ་ཧྥེ་ཞེས་བྱ། དེ་ནི་ཨ་རིའི་ས་ཆ་ཞ་ཝེ་ཡེ་ཞེས་པའི་ནུབ་ཕྱོགས་ན་མེ་རི་ཞིག་ཡོད་པ་དེ་ལས་ཐོན་གྱིན་ཡོད་པས་མིང་དེ་ལྟར་ཐོགས། བྲོ་བ་ཅུང་ཟད་མཐུག་ཅིང་དྲི་མ་ཞིམ་པ་དང་། ད་རུང་རོ་ཐུན་མོང་མ་ཡིན་པ་ཞིག་ཡིན། ཁོ་ཧྥེ་འདི་ཞ་ཝེ་ཡེ་ས་ཆའི་ཐོན་རྫས་དག་གི་ཚབ་མཚོན་རང་བཞིན་གྱི་ཐོན་རྫས་ཤིག་ཡིན་པས་ས་ཆ་དེ་ན་འགྲོ་མཁན་དག་གིས་ཉོ་རྒྱུར་ཧ་ཅང་དགའ་བའི་ཐོན་རྫས་ཤིག་ཡིན་པར་བཤད་འདུག་གོ།།
གདོན་
གདོན་ནི་གཟུགས་མེད་གྱི་འདྲེའམ་སེམས་ཅན་ཞིག་ཡིན་ཏེ། གནས་ས་ནི་མི་གཞན་གྱིས་བཀོལ་མྱོང་བའི་ཅ་ལག་དང་། གྱོན་པ། ཕྱུགས་ཟོག  དེ་མིན་དངོས་པོ་གཞན་གྱི་ཐོག་ཡིན།
འགོང་བོ་
འགོང་བོ་ནི་ཆུ་ལ་གནས་པའི་མི་ཤ་ཟ་བའི་སྲིན་པོའི་རིགས་ཤིག། ཟས་བཅུད་དང་མིའི་ལོངས་སྤྱོད་ཉམས་པར་བྱེད་ནུས་པ་ ཞིག་གོ a kind of cannibalistic marine demon which weakens and takes away essence of foods and property
ཟླ་༡ཚེས་༡༨ཉིན་
ཟླ་༡ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༨པ་ཡིན། ལོ་མཇུག་ལ་ད་དུང་ཉིན་༣༤༧ཡོད།
རོགས་རམ།:ཀློག་པ་པོའི་ལག་དེབ།
<font color="#FFD700">★ '''<font face="Qomolangma-Chuyig"> <font color="#9966CC">གངས་ལྗོངས་ཀྱི་གཞོན་ནུ།
རླངས་ཆུ།
རླངས་ཆུ་ནི་སྐྱུར་རྩི་མེད་པའི་བཏུང་བྱ་ཞིག་རེད།
ཟླ་༡ཚེས་༡༩ཉིན་
ཟླ་༡ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༩པ་ཡིན། ལོ་མཇུག་ལ་ད་དུང་ཉིན་༣༤༦ཡོད།
གླང་དམར།
གླང་དམར་ནི་སྐྱུར་རྩི་མེད་པའི་བཏུང་བྱ་ཞིག་རེད།
ཐན་ལྟས་
ཐན་ལྟ་ནི་རང་གི་ཚེ་དང་བསོད་ནམས་དང་སྙན་གྲགས་དང་ལམ་འགྲོ་སོགས་ལ་གནོད་པའི་རྟགས་མཚན་ཞིག་ལ་གོ་སྟེ། དཔེར་ན། ཁྱིམ་ཚང་ལ་འགྲོ་སྐབས་ཐལ་བ་དང་ཁྱིམ་ཕྱགས་འཕོ་བར་འཕྲད་ན་རླུང་རྟ་ཉམས་པའི་ལྟས་ངན་ལ་གོ་བ་དང་། ལབ་ཙེར་ཐོག་གིས་བརྒྱས་པ་དང་བསང་ཁྲི་ཞིག་པ་སོགས་ནི་དགྲ་ལྷ་ཉམས་པའི་ལྟས་ངན་དུ་གོ་བ། འུག་པ་དང་ཕོ་རོག་གྲགས་ན་ཚེའི་བར་ཆད་འབྱུང་བའི་ལྟས་ངན་དུ་གོ་བ་ལྟ་བུ་རེད།
ཧན་སེ་ཁལ་སེན།
ཧན་སེ་ཁལ་སེན་(འཇར་མན་སྐད།: Hans Kelsen)ནི༡༨༨༡ལའི་ཟླ་བ་༡༠པའི་ཚེས་༡༡ཉིན་འཁྲུངས་པ་དང་༡༩༧༣ལའོ་ཟླ་བ་༤པའི་ཚེས་༡༩ཉིན་ཚེ་ལས་འདས་པ་རེད། ཁོ་བོ་ནི་ཨོ་སི་ཐྲི་ཡའི་ཁྲིམས་ལུགས་རིག་པ་མཁས་ཅན་ཞིག་དང་ཁྲིམས་ལུགས་ཀྱི་མཚན་ཉིད་རིག་པ་མཁས་ཅན་ཞིག་ཀྱང་རེད། ཁོང་ནི་དུས་རབས་༢༠པའི་སྐབས་སྐད་གྲགས་ཆེ་བའི་ཁྲིམས་ལུགས་མཁས་ཅན་ཞིག་ལ་བརྩི་གི་ཡོད་པ་རེད།
ཟླ་༡ཚེས་༢༡ཉིན་
ཟླ་༡ཚེས་༢༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༡པ་ཡིན། ལོ་མཇུག་ལ་ད་དུང་ཉིན་༣༤༤ཡོད།
འབྱུང་རྩིས་ཟླ་ཟེར་
འབྱུང་རྩིས་ཟླ་ཟེར།
ལེའུ་དང་པོ། སྐོར་འགོ་སྤྱིའི་རྣམ་གཞག །
༄༅། །འབྱུང་རྩིས་མན་ངག་ཟླ་བའི་འོད་ཟེར་ཞེས་བྱ་བ།
བླ་མ་དང་རྗེ་བཙུན་འཇམ་པའི་དབྱངས་ལ་ཕྱག་འཚལ་ལོ། །ཇི་ལྟའི་གནས་ལུགས་མངོན་གཟིགས་ནས། །ཇི་སྙེད་ཐུགས་རྗེའི་གཞན་དབང་གིས། །འགྲོ་ལ་ཕན་བདེའི་འཕྲིན་ལས་ཅན། །གཏེར་ཆེན་བླ་མ་ལ་ཕྱག་འཚལ། །མཁྱེན་བརྩེའི་ཆུ་སྐྱེས་ཀེ་ས་རར། །རབ་སྙན་ལེགས་བཤད་བུང་བའི་དབྱངས། །བསྒྱུར་མཁས་རྒྱལ་སྲས་གཞོན་ནུའི་སྐུ། །འཇམ་པའི་དབྱངས་ལ་ཕྱག་འཚལ་ལོ། །ཞུ་འཕྲུལ་ལེན་འཆང་སྐྱེས་བུ་ནི། །བཞི་ཚན་བཞི་དང་དུ་ཧ་ར། །ལོ་པཎ་དམར་ནག་ཁྲ་གསུམ་དང་། །ཁྱུང་ཕུག་བརྒྱུད་པར་བཅས་ཀུན་རྒྱལ། །བདག་བློའི་ཡོལ་གོ་དཀར་ནག་གི །རྩིས་རིག་བདུད་རྩིས་འགེངས་མཛད་པ། །རྒྱལ་སྲས་མཆོག་དང་ཟླུམ་ཆེན་རྗེ། །རྒྱ་སྟོན་རྣམས་ལའང་དྲིན་ཕྱག་འབུལ། །མང་ཐོས་ཉི་མ་དང༌བྲལ་བའི། །འགྲོ་བློའི་མཚན་མུན་བསལ་བའི་ཆེད། །འབྱུང་བ་རྩིས་ཀྱི་མན་ངག༌གནད། །གཅེས་བཏུས་ཟླ་བའི་འོད་ཟེར་སྤྲོ། །དེ་ལ་སྤྱི་ཡི་རྣམ་བཞག་དང། །བྱེ་བྲག་སོ་སོའི་སྐོར་འགོ་སྟེ། །རྣམ་པ་གཉིས་ལས་དང་པོ་ནི། །གཙུག་ལག་འབྱུང་བའི་རྒྱུད་རྣམས་སུ། (སྡོང་པོ་དགུ་འདུས་ལས། ཀྱཻ། ཉོན་ཅིག་འདུས་པའི་འཁོར་རྣམས་ཀུན། །རང་བཞིན་གནས་པའི་རུས་སྦལ་དང། །ཆགས་དང་སྲིད་པའི་རུས་སྦལ་དང། །དེ་ལས་སྤྲུལ་པའི་རུས་སྦལ་བཤད་པ་ཡིན། །རུས་སྦལ་རྣམ་པ་ལྔ་རུ་བསྟན། །ཞེས་སོ།།)གནས་ཆགས་སྲིད་སྤྲུལ་བཤས་པ་ཡི། །རུས་སྦལ་རྣམ་པ་ལྔ་རུ་བཤད། །དེ་ལས་སྣང་ལུགས་ཆགས་སྲིད་དེ། །མཚོན་བྱེད་སྤྲུལ་པའི་རུས་སྦལ་གྱིས། །མཚོན་ལས་སྟོན་པས་གཙུག་ལག་བསྟན། །དེ་ཕྱིར་དགོས་དོན་སྙིང་པོ་ནི། ། རྩ་བ་སྲིད་པའི་རུས་སྦལ་དེ། །གན་རྐྱལ་དག་ཏུ་གནས་པ་ཡི། །མགོ་བོ་ལྷོར་བསྟན་མེ་ཡི་ཁམས། །གློ་གཡས་ཤར་བསྟན་ཤིང་གི་ཁམས། །གློ་གཡོན་ནུབ་བསྟན་ལྕགས་ཀྱི་ཁམས། །མཇུག་མ་བྱང་བསྟན་ཆུ་ཡི་ཁམས། །ཡན་ལག་མཚམས་བཞི་ས་ཡི་ཁམས། །དེ་ལ་བརྩི་བྱ་རྩི་བྱེད་ཀྱི། །གཙུག་ལག་ཐམས་ཅད་སྒྲུབ་པ་ཡིན། །བརྩི་བྱའི་གཞི་ནི་འབྱུང་ལྔ་སྟེ། །ཤིང་མེ་ས་ལྕགས་ཆུ་ལྔ་པོ། །དེ་རྣམས་མ་བུ་དགྲ་གྲོགས་བརྩི། །ཤིང་མ་ཆུ་ལ་ཆུ་མ་ལྕགས། །ལྕགས་མ་ས་ལ་ས་མ་མེ། །མེ་ཡི་མ་དེ་ཤིང་ཡིན་ནོ། །ཤིང་བུ་མེ་ལ་མེ་བུ་ས། །ས་བུ་ལྕགས་ལ་ལྕགས་བུ་ཆུ། །ཆུ་ཡི་བུ་དེ་ཤིང་ཡིན་ནོ། །ཤིང་དགྲ་ལྕགས་ལ་ལྕགས་དགྲ་མེ། །མེ་དགྲ་ཆུ་ལ་ཆུ་དགྲ་ས། །ས་ཡི་དགྲ་དེ་ཤིང་ཡིན་ནོ། །ཤིང་གྲོགས་ས་ལ་ས་གྲོགས་ཆུ། །ཆུ་གྲོགས་མེ་ལ་མེ་གྲོགས་ལྕགས། །ལྕགས་ཀྱི་གྲོགས་དེ་ཤིང་ཡིན་ནོ། །དེ་ནི་འབྱུང་བའི་སྐོར་འགོ་སྟེ། །སྐོར་འགོ་ཀུན་གྱི་སྤྱི་རུ་བཞག །འབྱུང་བ་ལའང་ངོ་བོ་དང་། །ངེས་ཚིག་དབྱེ་བ་དེའི་མཚན་ཉིད། །བྱེད་ལས་ལྔ་ལས་དང་པོ་ནི། །བརྟགས་ན་དབེན་ཕྱིར་མ་གྲུབ་སྟེ། །དེ་ལས་རང་བཞིན་འབྱུང་ཕྱིར་ངེས། །དབྱེ་བ་ལྔའམ་དེ་ཡི་སྟེང༌། །མཁའ་རླུང་རི་བསྣན་བདུན་བརྒྱད་སྲིད། །ཤིང་སོགས་རིམ་བཞིན་གཡོ་སྲེག་དང་། །སྲ་གཅོད་བརླན་ལྔའི་མཚན་ཉིད་འཛིན། །བྱེད་ལས་མ་འཁྲུགས་བདེ་སྟེར་ཞིང། །འཁྲུགས་ན་ན་འཆིའི་སྡུག་བསྔལ་བསྐྱེད། །དེ་ཕྱིར་འབྱུང་འདུས་ཕུང་པོ་ལ། །རྣམ་རྟོག་ལས་བསྐྱེད་འདུ་བ་ཡི། །ནད་དང་ཡེ་འབྲོག་གཤེད་བཞིས་སྤྱོད། །བདེ་སྡུག་མ་ལུས་འབྱུང་བས་བྱེད། །དེ་བསལ་ཕྱིར་ན་རྩིས་འདི་གཅེས། །རྩི་བྱེད་གཙུག་ལག་རྣམ་གཉིས་ཏེ། །རང་བཞིན་གཞི་དང་འཁྲུལ་སྣང་ངོ༌། །རང་བཞིན་གཞི་ཡི་གཙུག་ལག་ནི། །སྣང་སྲིད་འབྱུང་བ་ལྔར་སྣང་བ། །ཀུན་ཀྱང་ནམ་མཁའི་རང་བཞིན་ཏེ། །མཐའ་དབུས་མེད་ཅིང་འདུས་མ་བྱས། །མ་རིག་འཕྲུལ་སྣང་གཙུག་ལག་ལ། །རྩི་བའི་གཞི་དང་རྩི་ཐབས་གཉིས། །རྩི་གཞི་ལའང་རྣམ་བཞི་སྟེ། །འབྱུང་བ་རང་རྒྱུད་སྣང་བ་ཡུལ། །སྤྱོད་བྱེད་ཡིད་དང་འཛིན་པ་སེམས། །འབྱུང་བ་ཕྱི་ནང་བར་གསུམ་གྱི། །(ནང་གི་ཁམས་ལྔ་སྙིང་མེ་ཁམས། གློ་བ་ལྕགས་ཁམས། མཆིན་པ་ཤིང་ཁམས། མཆེར་པ་ས་ཁམས། མཁལ་མ་ཆུ་ཁམས། )དབྱེ་བས་རང་རྒྱུད་གཏན་ལ་འབེབས། །དབང་ཡུལ་ཅིར་སྣང་འབྱུང་བ་རུ། །ཤེས་པ་དེ་ནི་སྣང་བ་ཡུལ། །དེ་དག་ཕན་ཚུན་འབྱུང་བ་ཡི། །གཅོད་འདྲལ་བསམ་པ་སྤྱོད་བྱེད་ཡིད། །དེ་ཡི་སྐྱོན་དང་ཡོན་ཏན་དག །འཛིན་པ་སེམས་ཀྱི་གབ་རྩེར་གྲགས། །རྩི་ཐབས་བསྡུ༌ན་རྣམ་པ་དགུ། ཁམས་ལོ་སྨེ་བ་སྤར་ཁ་དང་། །ཟླ་ཞག་དུས་ཚོད་གཟའ་སྐར་རོ། །
དང་པོ་ཁམས་ནི་ཀེག་ཤིང་དང་། །ཇི་མེ་ཀུངས་ས་ཤངས་ལྕགས་ཏེ། །འུ་ཆུ་རུས་ཆེན་ལྔ་རུ་གྲགས། །དེ་དག་སོ་སོའི་ངོས་འཛིན་ཀྱང། །སྐད་འགགས་གྲེ་བ་འདར་ཀེག་ཤིང་། །སོ་བར་སྒྲ་འདོན་ཇི་མེ་སྟེ། །ལྟེ་ཁུང་དབུགས་སྡུད་ཀུངས་ས་དང། ཁ་གདངས་ལྕེ་འཕྱར་སྣ་ནས་དབུགས། །འོང་བ་དེ་ནི་ཤངས་ལྕགས་ཁམས། །མཆུ་སྡུད་མཆུ་འཛུམ་འུ་ཆུར་བཤད། ཁམས་ལོ་སྦྱར་བའི་མཐུན་སྡེབས་ནི། །ཤིང་ཁམས་ཀེག་ལ་དཔེར་མཚོན་ན། །སྟག་ཡོས་འབྱུང་ན་དབང་ལོ་སྟེ། །བྱི་ཕག་མ་ལ་རྟ་སྦྲུལ་བུ། །ཁྱི་འབྲུག་གྲོགས་ལ་བྱ་སྤྲེལ་དགྲ། །ལུག་ནི་འཆད་ཆེན་འཆད་ཆུང་གླང་། །དབང་གཟའ་ཕུར་བུ་དབང་སྐར་ནི། །ཤར་སྐར་དྲུག་ཡིན་ཀུན་ལ་འགྲེ། །གཉིས་པ་ལོ་འགྲོས་བཅུ་གཉིས་ཏེ། །འབྱུང་རྩིས་ཐོག་མར་གསུངས་པའི་ཚེ། །ཐེ་སེ་བྱང་སྨད་བྱི་བའི་སྟེང། །གནས་ཕྱིར་བྱི་བ་ལོ་འགོར་བཞག །དེ་ནས་གླང་སྟག་ཡོས་འབྲུག་སྦྲུལ། །རྟ་ལུག་སྤྲེའུ་བྱ་ཁྱི་ཕག །ཕོ་ལོ་མོ་ལོའི་དབྱེ་བ་ནི། །བྱི་སྟག་འབྲུག་རྟ་སྤྲེལ་ཁྱི་ཕོ། །གླང་ཡོས་སྦྲུལ་ལུག་བྱ་ཕག་མོ། །རེ་རེའང་དབང་ཐང་ལྔ་ལྔ་རུ། །ཕྱེ་བས་ལོ་རྒན་དྲུག་ཅུར་འགྱུར། །དེ་རྣམས་གནས་ལུགས་ཕྱོགས་བསྟན་པ། །ཤར་སྟོད་སྟག་ལ་ཤར་སྨད་ཡོས། །ཤར་ལྷོ་མཚམས་ན་འབྲུག་སྡེ་ལྔ། །ལྷོ་སྟོད་སྦྲུལ་ལ་ལྷོ་སྨད་རྟ། །ལྷོ་ནུབ་མཚམས་ན་ལུག་གནས་སོ། །ནུབ་སྟོད་སྤྲེའུ་ནུབ་སྨད་བྱ། །ནུབ་བྱང་ཁྱི་ཡི་གནས་ལུགས་ཡིན། །བྱང་སྟོད་ཕག་ལ་བྱང་སྨད་བྱི། །བྱང་ཤར་མཚམས་ན་གླང་སྡེ་ལྔ། །ཀུན་ལའང་སྲོག་ལུས་དབང་ཀླུང་བཞི། །སྲོག་ནི་གནས་ཕྱོགས་འབྱུང་བ་སྟེ། །སྟག་ཡོས་སྲོག་ཤིང་རྟ་སྦྲུལ་མེ། །བྱ་སྤྲེལ་ལྕགས་ལ་བྱི་ཕག་ཆུ། །གླང་ལུག་ཁྱི་འབྲུག་བཞི་སྲོག་ས། །སྲོག་གི་མ་ནི་བླ་རུ་གྲགས། །སྲོག་དང་དབང་ཐང་གཅིག་པ་སྟེ། །ཁ་ཡན་ཡིན་ཏེ་དབང་ཐང་ནི། །སྲོག་གི་མར་སོང་ཁོང་ནོང་ལོ། །དབང་ཐང་བུར་གྱུར་སེ་ཤིག་དང་། །དབང་ཐང་གྲོགས་གྱུར་ཁ་རལ་ཏེ། །དབང་ཐང་དགྲ་གྱུར་འདུན་འཁུར་རོ། །
དེ་ནས་ལུས་ཀྱི་ལྡེ་མིག་ནི། །སྟག་ཡོས་བྱ་སྤྲེལ་ཁམ་ནས་རྩི། །གླང་ལུག་རྟ་བྱི་ཟིན་ནས་རྩི། །ཁྱི་འབྲུག་ཕག་སྦྲུལ་དྭ་ནས་རྩི། །ལྕགས་ཆུ་མེ་ས་ཤིང་དུ་བགྲང་། །དབང་ཐང་ལུས་གཉིས་བབས་ས་བསྟུན། །དེ་ལྟར་ལོ་འགྲོས་དྲུག་ཅུ་ཡི། །ཁྱིམ་མཚེས་སོ་སོའི་ལུས་ཀྱི་ཁམས། །གཅིག་ཕྱིར་ཁ་སྲོག་སུམ་ཅུར་གྲགས། །
དབང་ཐང་ལྡེ་མིག་བསྟན་པ་ནི། །ཕོ་ལོ་གནམ་ལོར་ཤར་བའི་ཚེ། །གཅིག་བཅུ་རང་ལ་གཉིས་གསུམ་མ། །བཞི་ལྔ་དགྲ་ལ་དྲུག་བདུན་གྲོགས། །བརྒྱད་དགུ་བུ་རུ་ཤེས་པར་བྱ། །མོ་ལོ་གནམ་ལོར་ཤར་བའི་ཚེ། །གཅིག་གཉིས་རང་ལ་གསུམ་བཞི་མ། །ལྔ་དྲུག་དགྲ་ལ་བདུན་བརྒྱད་གྲོགས། །དགུ་དང་བཅུ་ནི་བུ་ཡིན་ཏེ། །ལོ་རྒན་དྲུག་ཅུའི་ཕོ་མོ་གཉིས། །སྦྲགས་མ་རེ་རེ་དབང་ཐང་གཅིག །དེ་ཕྱིར་བུ་འདེད་སུམ་ཅུར་འགྱུར། །
༼ར་མ་ཡ་ན།༽
ར་མ་ཡ་ན་(ལེགས་སྦྱར་སྐད།: रामायण)ནི་རྒྱ་གར་གྱི་གནམ་སྔ་མོའི་སྐབས་ཀྱི་དཔེ་དེབ་ཞིག དཔེ་དེབ་དེ་སྒྲ་སྒྱུར་བྱས་པ་པའམ་པོ་ཡོད་སྟེ་དཔེར་ན་ཐའེ་ལེན་ཌའི་སྐད་ལ་སོགས་ཡོད་པ་རེད།
ཟླ་༡ཚེས་༢༠ཉིན་
ཟླ་༡ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༢༠པ་ཡིན། ལོ་མཇུག་ལ་ད་དུང་ཉིན་༣༤༥ཡོད།
ཀླུ་​
ཆུ་ལ་གནས་པའི་མི་མ་ཡིན་གྱི་རིགས་ཤིག་སྟེ། ལོངས་སྤྱོད་ཀྱི་བདག་པོར་འདོད། དབྱིན་ཇིའི་སྐད་དུ་ Naga ཟེར།
འབྱུང་རྩིས་ཟླ་ཟེར་
གསུམ་པ་སྨེ་བ་དགུ་ཡིན་ཏེ། །གཅིག་དཀར་གཉིས་ནག་གསུམ་མཐིང་དང་། །བཞི་ལྗང་ལྔ་སེར་དྲུག་དཀར་དང་། །བདུན་དམར་བརྒྱད་དཀར་དགུ་དམར་ཏེ། །ལྷ་བདུད་བསེན་མོ་ཀླུ་ས་བདག །རྒྱལ་བཙན་ལྷ་དང་མ་མོ་ཡི། །མེ་ལོང་ཞེས་པ་རིམ་བཞིན་སྦྱར། །དཀར་གསུམ་ལྕགས་ལ་ནག་མཐིང་ཆུ། །བཞི་ལྗང་ཤིང་ལ་ལྔ་སེར་ས། །དགུ་དམར་བདུན་དམར་མེ་ཡིན་ནོ། །བརྒྱད་དཀར་གཉིས་ནག་ལྔ་སེར་གསུམ། །སྟག་སྤྲེལ་ཕག་སྦྲུལ་བཞི་ལ་དབང། །བདུན་དམར་བཞི་ལྗང་གཅིག་དཀར་གསུམ། །བྱི་རྟ་བྱ་ཡོས་བཞི་ལ་དབང་། །དགུ་དམར་དྲུག་དཀར་གསུམ་མཐིང་གསུམ། །གླང་ལུག་ཁྱི་འབྲུག་བཞི་ལ་དབང་། །དེ་ཡང་ལོ་རྒན་དྲུག་ཅུ་ལ། །སྲོག་ལུས་དབང་ཐང་དབྱེ་བ་ཡི། །སྨེ་བ་དྲུག་ཅུ་ཚན་གསུམ་སྟེ། །བརྒྱ་དང་བརྒྱད་ཅུ་ཐམ་པ་འབྱུང་། །དེ་ཕྱིར་བརྒྱད་ཅུ་སྐོར་ཞེས་གྲགས། །སྨེ་ཕྲེང་གོང་མའི་གཅིག་དཀར་ནས།།དྲུག་ཅུ་གྲངས་ལྡོག་ལྔ་རུ་ཟད། །དེ་ནས་བར་པའི་བཞི་ལ་བགྲོངས། །བརྒྱད་ཟད་འོག་མའི་བདུན་ལ་འཁོར། །དེ་ཡི་ཐ་མ་གཉིས་སུ་ཟད། །སླར་ཡང་སྨེ་ཕྲེང་གོང་མ་ཡི། །ཕོ༌བྲང་དང་པོའི་གཅིག་ལ་འཁོར། །དེ་ལྟར་བསྐལ་པའི་བར་དུ་ཡང་། །ཆད་ལྷག་མེད་པར་འཁོར་བ་ཡིན། །དེ་ཡང་ཡར་བཞི་སྲོག་སྨེ་སྟེ། །མར་བཞི་དབང་སྨེ་གང་སྐྱེས་ལུས། །མཐུན་གསུམ་ཀླུང་རྟའི་སྲོག་སྨེར་སྦྱར། །དཔེར་ན་ད་ལྟའི་ཤིང་བྱི་ཡི། །ལུས་སྨེ་གཅིག་དཀར་ལ་བབས་དུས། །ཡར་བཞི་བདུན་དམར་སྲོག་སྨེ་དང་། །མར་བཞི་བཞི་ལྗང་དབང་སྨེ་སྟེ། །ཀླུང་སྨེ་ཤིང་སྟག་སྲོག་སྨེར་སྦྱར། །དེ་དག་གླིང་དགུ་ལས་འཚོལ་ན། །སྐྱེས་པའི་སྨེ་བ་དབུས་བཞག་པས། །སྲོག་ནི་ལྷོ་ནུབ་མཚམས་ན་གནས། །དབང་ཐང་བྱང་ཤར་ལུས་ནི་དབུས། །བསྐོར་སྨེ་ཁྲ་བོ་གླིང་དགུ་སྟེ། །ལྔ་སེར་རུས་སྦལ་ལྟོ་ལ་གབ། །ལི་ལ་དགུ་དམར་ཁོན་གཉིས་ནག །དྭ་ལ་བདུན་དམར་ཁེན་ལ་དྲུག །ཁམ་ལ་གཅིག་དང་གིན་བརྒྱད་དཀར། །ཟིན་མཐིང་ཟོན་ལ་བཞི་ལྗང་སྟེ། །གོ་རིམ་ཇི་བཞིན་བྱ་འཕུར་ནི། །དབུས་ནས་གནམ་ལྕགས་རི་བོ་དང་། །མེ་ཆུ་ས་ཤིང་རླུང་ནས་དབུས། །སྐྱེས་སྨེ་དབུས་བྱས་བྱ་འཕུར་ལྟར། །བརྒྱད་བརྒྱད་ཀྱིས་བསྐོར་དགུ་ཚན་དགུ། །གཅིག་བཅུ་བཅུ་དགུ་ཉེར་བརྒྱད་དང་། །སོ་བདུན་ཞེ་དྲུག་ང་ལྔ་སྟེ། །རེ་བཞི་དོན་གསུམ་གྱ་གཉིས་དང་། །གོ་གཅིག་རྣམས་ལ་དབུས་སུ་འཚོག །བསྐོར་ལུགས་དབུས་ནས་ཤར་དུ་ཐོན། །ཕོ་ལོ་དྲུག་པོ་གཡོན་བསྐོར་དང་། །མོ་དྲུག་གཡས་བསྐོར་དུ་ལོན་བགྲང་། །རང་རང་རྒྱབ་ནས་དབུས་སུ་འཇུག །སླར་ཡང་དབུས་ནས་བྱ་འཕུར་གྱིས། །གང་བབས་སྨེ་བ་ངོས་བཟུང་བྱ། །སྐྱེས་སྨེ་བདེ་བླག་འཚོལ་འདོད་ན། །གནམ་ལོའི་སྨེ་བ་དབུས་བཞག་ནས། །བྱ་འཕུར་ཁོ་ནས་སྨེ་བ་རེར། །བཅུ་ཚན་རེ་རེ་བགྲང་བྱ་ཞིང་། །བཅུ་ཁ་མ་ལོངས་རེ་རེ་བརྩི། །ཡང་ན་དབུས་འཚོག་ལོ་ལོངས་དང་། །ད་ལྟའི་གནམ་མོའི་སྨེ་བ་སྤྲད། །དེ་ནས་དབུས་འཚོག་མ་ལོངས་པའི། །ལོ་གྲངས་གནམ་ལོའི་སྨེ་བ་ནས། །བཟུང་སྟེ་ལུགས་འབྱུང་བགྲངས་པའི་གྲངས། །གང་བབས་སྐྱེས་སྨེར་ཐེ་ཚོམ་མེད། ། གཞན་ཡང་ར་བསེ་ལ་སོགས་བཤད། །མེ་ལྕགས་ཆུ་གསུམ་ར་རུ་དང་། །ས་ཤིང་གཉིས་པོ་བསེ་རུ་སྟེ། །ནག་མཐིང་དམར་གཉིས་སྟེང་བབས་ན། །བར་གྱི་རོ་འདོད་ཅེས་སུ་བཤད། །གཅིག་དཀར་ལ་སོགས་རིམ་པ་བཞིན། །བྱིས་པ་སྐྱེས་དར་ཤར་པོ་དང་། །ཡུགས་ས་བན་བོན་བུད་མེད་དང་། །ཞང་བློན་དང་ནི་རྩད་པོ་ལ། །གཉན་པས་གཉིས་ནག་ཅེས་སུ་བཏགས། །གནམ་སྒོ་ཕོ་དྲུག་མོའི་གཅིག་དཀར། །ས་སྒོ་ཕོའི་གཉིས་མོའི་བཞི་ལྗང། །ར་བ་བཞི་པོ་གཅིག་དཀར་ཚེས། །འབྲིང་པོ་བཞི་ལ་བཞི་ལྗང་ཚེས། །ཐ་ཆུང་བཞི་ལ་བདུན་དམར་ཚེས། །རིམ་པར་དེད་པས་ཚེས་ལ་འཁོར། །ཉིན་མཚན་དུས་གཉིས་ཐོག་མ་ལ། །ཚེས་སྨེ་སྦྱར་ནས་དེད་པ་ཡིས། །ཉིན་དགུ་མཚན་དགུ་དུས་ལ་འཆར། །
བཞི་པ་སྤར་ཁ་བརྒྱད་ཡིན་ཏེ། །ལྷོ་ནས་གཡས་བསྐོར་རིམ་པ་བཞིན། །ལི་མེ་ཁོན་ས་དྭ་ལྕགས་དང་། ཁེན་གནམ་ཁམ་ཆུ་གིན་རི་དང་། །ཟིན་ཤིང་ཟོན་རླུང་སྤར་ཁ་བརྒྱད། །མཁའ་རི་རླུང་ཡང་སར་བྱས་པས། །མདོ་དོན་འབྱུང་བ་ལྔ་རུ་འགྱུར། །སྐྱེས་པ་ལི་ནས་ཁོན་ཕྱོགས་བསྐོར། །བུད་མེད་ཁམ་ནས་ཁེན་ཕྱོགས་བསྐོར། །བཅུ་ཁ་མ་ལོངས་རེ་རེ་སྟེ། །བཅུ་ཁ་ལོངས་ནས་ཟུར་ལ་མཆོངས། །སྤར་ཁའི་བཟང་བཞི་ངན་བཞི་ནི། །ལི་ཁམ་གཉིས་དང་ཁེན་ཁོན་གཉིས། །དྭ་གིན་གཉིས་དང་ཟིན་ཟོན་གཉིས། །ཕན་ཚུན་གནམ་སྨན་རབ་ཀྱི་རབ། །ལི་ཟིན་ཁམ་ཟོན་དྭ་ཁེན་དང་། །གིན་ཁོན་གཉིས་གཉིས་ཕན་ཚུན་དུ། །སྲོག་འཚོ་གནས་པ་རབ་ཀྱི་འབྲིང། །རླུང་མེ་ས་ལྕགས་རི་གནམ་དང་། །ཆུ་ཤིང་ཕན་ཚུན་གཅིག་གིས་གཅིག །བསྐྱེད་པ་དཔལ་བསྐྱེད་རབ་ཀྱི་ཐ། །ཕྱྭ་ལོན་རང་རང་ཕྱོགས་ན་སྟེ། །ཕྱེ་ན་ལྕགས་མེ་གནམ་རི་བཞི། །ཕྱྭ་ལོན་འབྲིང་རབ་ས་ཆུ་དང་། །ཤིང་རླུང་ཕྱྭ་གཡང་འབྲིང་གི་འབྲིང་། །མེ་རི་རླུང་གནམ་ལྕགས་ཆུ་དང་། །ཤིང་ས་གནོད་པ་འབྲིང་གི་ཐ། །ལྕགས་མེ་ས་རླུང་གནམ་ཤིང་དང་། །རི་ཆུ་འདྲེ་ལྔ་ཐ་མའི་རབ། །ལི་ཁེན་དྭ་ཟིན་ཁོན་ཁམ་དང་། །གིན་ཟོན་བདུད་གཅོད་ཐ་མའི་འབྲིང། །གནམ་ཆུ་མེ་ས་རླུང་ལྕགས་དང་། །ཤིང་རི་ཕན་ཚུན་ལུས་ཆད་པ། །ཐ་མའི་ཐ་སྟེ་ངན་བཞིའོ། །ར་རུ་ཕྱོགས་བཞི་བསེ་རུ་མཚམས། །ཕོ་ལི་མོ་ཁམ་ལ་བབས་ན། །ནང་གི་རོ་འདོད་ཅེས་པར་གྲགས། །ལྟ་བའི་མིག་བཞི་རྡུང་རྭ་བཞི། །བན་བཞི་བོན་བཞི་ལ་སོགས་པ། །འབྲས་བུའི་སྐབས་སུ་ཤེས་པར་འགྱུར། །ཁེན་ལ་གནམ་སྒོ་ཁོན་ས་སྒོ། །དེ་ནི་སྤྱི་ཡིན་བྱེ་བྲག་ནི། །བརྩི་བྱའི་སྲོག་གི་མར་གྱུར་པའི། །སྤར་ཁ་ལ་བབས་གནམ་སྒོ་སྟེ། །བུ་ནི་ས་སྒོ་དགྲ་གཤེད་སྒོ། །བྱིས་པའི་སྐྱེས་སྤར་མ་ཀླུང་སྟེ། །དེ་ཉིད་བདེ་བླག་འཚོལ་འདོད་ན། །མ་ལོའི་སྟེང་ནས་བུ་ཡི་ལོས། །འཕྲི་ལྷག་སྟེང་དུ་གཅིག་བསྣན་པའི། །གྲངས་དེར་མ་ཡི་སྤར་ཁ་བསྐོར། །མ་དེ་གར་བབས་སྤར་ཁ་དེ། །བུ་དེ་སྐྱེས་པའི་སྤར་ཁ་ཡིན། །སྟག་རྟ་ཁྱི་གསུམ་ལི་ཡིས་ཚེས། །བྱི་འབྲུག་སྤྲེལ་གསུམ་ཁམ་གྱིས་ཚེས། །བྱ་གླང་སྦྲུལ་གསུམ་དྭ་ཡིས་ཚེས། །ཕག་ལུག་ཡོས་གསུམ་ཟིན་གྱིས་ཚེས། །རིམ་བཞིན་དེད་པས་ཚེས་ལ་འཆར། །གང་ཚེས་ཉིན་མཚན་ཐོག་མ་ནས། །ཉིན་བརྒྱད་མཚན་བརྒྱད་དུས་ལ་སྦྱར། །
ལྔ་པ་ཟླ་བ་བཅུ་གཉིས་ཏེ། །དཔྱིད་ཟླ་ར་བ་བཅུ་གཅིག་སྟག །བཅུ་གཉིས་དཔྱིད་འབྲིང་ཡོས་སུ་རྩི། །ཟླ་བ་དང་པོ་དཔྱིད་ཐ་འབྲུག །དེ་བཞིན་དབྱར་ར་གཉིས་པ་སྦྲུལ། །དབྱར་འབྲིང་གསུམ་པ་རྟའི་ཟླ་བ། །བཞི་པ་དབྱར་ཟླ་ཐ་ཆུང་ལུག །ལྔ་པ་སྟོན་ཟླ་ར་བ་སྤྲེལ། །དྲུག་པ་སྟོན་འབྲིང་བྱའི་ཟླ་བ། །བདུན་པ་སྟོན་ཟླ་ཐ་ཆུང་ཁྱི། །བརྒྱད་པ་དགུན་ཟླ་ར་བ་ཕག །དགུན་འབྲིང་དགུ་པ་བྱི་བའོ། །བཅུ་པ་དགུན་ཐ་གླང་དུ་འདོད། །དགུན་ཉི་དཔྱིད་ར་སྟག་ལ་ལྡོག །མགོ་ཡིས་ཉ་ན་ཟླ་བཤོལ་མེད། །དབྱར་ཉི་སྟོན་ར་སྤྲེ་འུར་ལྡོག ། སྣྲོན་གྱིས་ཉ་ན་ཟླ་བཤོལ་མེད། །ཞིབ་པར་སྒང་བཤོལ་ཚིགས་དང་སྦྱོར། །
དྲུག་པ་ཚེས་གྲངས་ཟླ་གཅིག་ལ། །ཞག་ནི་སུམ་ཅུ་ཐམ་པ་ཡོད། །ཕོ་ཟླ་དྲུག་པོ་སྟག་གིས་ཚེས། །མོ་ཟླ་དྲུག་པོ་སྤྲེ་འུས་ཚེས། །ཚེས་གཅིག་བཅུ་གསུམ་ཉེར་ལྔ་ལ། །གང་ཚེས་དེ་ཡི་ཉི་མ་འཆར། །ཕོ་ཟླ་འབྲུག་ཉ་སྟོང་ལ་ལུག །མོ་ཟླ་ཁྱིས་ཉ་སྟོང་ལ་གླང་། །ཞག་རེ་ལོ་འགྲོས་རེ་རེ་བཞིན། །རིམ་པར་སྦྱར་བས་ཆད་ལྷག་མེད། །
བདུན་པ་དུས་ཚོད་ཞག་རེ་བཞིན། །ཉིན་དྲུག་མཚན་དྲུག་རྣམ་པར་བཞག །ནམ་ལངས་ཡོས་ལ་ཉི་ཤར་འབྲུག །ཉི་དྲོས་སྦྲུལ་ལ་ཉིན་ཕྱེད་རྟ། །ཕྱེད་ཡོལ་ལུག་ལ་ཉི་མྱུར་སྤྲེལ། །ཉི་ནུབ་བྱ་ལ་ས་སྲོད་ཁྱི། །སྲོད་འཁོར་ཕག་ལ་ནམ་ཕྱེད་བྱི། །ཕྱེད་ཡོལ་གླང་ལ་ཐོ་རེངས་སྟག །ལོ་ཟླ་ཞག་དུས་དེ་དག་གི །དབང་ཐང་ལོ་ཟླ་ཉིས་སྦྲགས་ལ། །ཞག་དང་དུས་ཚོད་རྐྱང་པར་འདེད། །གནམ་ལོ་མ་ལ་ཟླ་བ་བུ། །ཟླ་བ་མ་ལ་ཞག་ནི་བུ། །ཞག་ནི་མ་ལ་དུས་ཚོད་བུ། །ཟླ་ཞག་དུས་ཀྱི་དབང་ཐང་རྣམས། །བདེ་བླག་བརྟག་པའི་མན་ངག་ནི། །གནམ་ལོའི་དབང་ཐང་གང་ཡིན་དེའི། །སྟག་ཡོས་བྱི་གླང་བུ་ཡིན་ལ། །འབྲུག་སྦྲུལ་གྲོགས་ལ་རྟ་ལུག་དགྲ། །བྱ་སྤྲེལ་མ་ལ་ཁྱི་ཕག་རང་། །ཟླ་བ་དེ་ཉིད་གཞིར་བྱས་ཏེ། །ཟླ་རེའི་ཞག་པོ་སུམ་ཚན་བཅུའི། །གཅིག་དྲུག་བུ་ལ་གཉིས་བདུན་གྲོགས། །གསུམ་བརྒྱད་དགྲ་ལ་བཞི་དགུ་མ། །ལྔ་བཅུ་རང་ཡིན་ཞག་དེ་ཡི། །དུས་ཚོད་ཡོས་སྤྲེལ་གླང་གསུམ་བུ། །འབྲུག་བྱ་སྟག་གསུམ་གྲོགས་ཡིན་ཏེ། །སྦྲུལ་ཁྱི་དགྲ་ལ་རྟ་ཕག་མ། །ལུག་དང་བྱི་བ་རང་ཡིན་ནོ། །དེ་དག་རྣམས་ཀྱི་སྲོག་ལུས་དང་། །ཀླུང་རྟ་གསུམ་པོ་ལོ་བཞིན་བརྩི། །
བརྒྱད་པ་གཟའ་ནི་བརྒྱད་ཡིན་ཏེ། །ཉི་ཟླ་དམར་ལྷག་ཕུར་སངས་སྤེན། །རཱ་ཧུ་ལ་དང་བརྒྱད་དུ་འདོད། །ཉི་མ་མིག་དམར་མེ་ཡིན་ལྷོ། །ཟླ་བ་ལྷག་པ་ཆུ་ཡིན་བྱང་། །ཕུར་ཤིང་ཤར་ཏེ་སངས་ལྕགས་ནུབ། །སྤེན་པ་ས་ཡིན་མཚམས་ལ་དབང་། །རཱ་ཧུ་སྤྱི་ཁྱབ་འབྱུང་ལྔ་ཚང་། །སྟག་རྟ་ཁྱི་གསུམ་སྤེན་པས་ཚེས། །བྱི་འབྲུག་སྤྲེལ་གསུམ་དམར་པོས་ཚེས། །ཕག་ལུག་ཡོས་གསུམ་ཟླ་བས་ཚེས། །བྱ་གླང་སྦྲུལ་གསུམ་ཕུར་བུས་ཚེས། །གང་ཚེས་དེ་དར་བུ་ཡང་དར། །མ་ཞུད་དགྲ་གྱོད་གྲོགས་ནི་གུད། །ཚེས་གཅིག་བརྒྱད་དང་བཅོ་ལྔ་དང་། །ཉེར་གཉིས་ཉེར་དགུ་གང་ཚེས་འཆར། །གཞན་ཡང་བཏགས་པའི་གཟའི་བྱེ་བྲག །ཕྱི་གཟའ་ནང་གཟའ་བར་གཟའ༌གསུམ། །ཕྱི་གཟའ་ལོ་རྒན་དྲུག་ཅུ་ཡི། །ས་ལྕགས་ལོ་རྣམས་སྤེན་པ་དང་། །ཤིང་ལོ་ཕུར་བུ་མེ་མིག་དམར། །ཆུ་ལོ་བཅུ་གཉིས་ལྷག་པའོ། །འདི་ལ་དམར་ཆུང་སྟག་མགོ་ལས། །ཕུར་སྤེན་གོ་ལྡོག་སྦྱར་བ་ཡོད། །བར་གཟའ་ལོ་འགྲོས་བཅུ་གཉིས་ཀྱི། །བྱི་འབྲུག་སྤྲེལ་གསུམ་ལོ་མིག་དམར། །བྱ་གླང་སྦྲུལ་གསུམ་ཕུར་བུ་དང་། །སྟག་རྟ་ཁྱི་གསུམ་སྤེན་པ་སྟེ། །ཕག་ལུག་ཡོས་གསུམ་ལྷག་པའོ། །ནང་གཟའ་སྤར་ཁ་བརྒྱད་ཡིན་ཏེ། །ལི་ཁམ་ཕོ་སྤེན་མོའི་མིག་དམར། །དྭ་ཟིན་ཕོའི་དམར་མོའི་སྤེན་པ། །ཁེན་ཟོན་ཕོའི་ཕུར་མོའི་ལྷག་པ། །གིན་ཁོན་ཕོའི་ལྷག་མོའི་ཕུར་བུ། །
དགུ་པ་སྐར་མ་ཉི་ཤུ་བརྒྱད། །སྨིན་དྲུག་སྣར་མ་མགོ་དང་ལག །ནབས་སོ་རྒྱལ་ཤར་སྐག་ཤར་ལྷོ། །མཆུ་གྲེ་དབོ་དང་མེ་བཞི་ནག །ས་རི་ལྷོ་སྐར་ས་ག་ནི། །ལྷོ་ནུབ་ཡིན་ཏེ་ལྷ་མཚམས་སྣྲོན། །སྣྲུབས་དང་ཆུ་སྟོད་ཆུ་སྨད་དང་། །གྲོ་བཞིན་ནུབ་སྐར་བྱི་བཞིན་ནི། །ནུབ་བྱང་མཚམས་ཀྱི་སྐར་མ་ཡིན། །མོན་དྲེ་མོན་གྲུ་ཁྲུམས་སྟོད་སྨད། །ནམ་གྲུ་དབྱུ་གུ་བྱང་སྐར་ཏེ། །བྲ་ཉེ་བྱང་ཤར་མཚམས༌སྐར་ཡིན། །ཤར་སྐར་དྲུག་ཤིང་ལྷོ་སྐར་མེ། །ནུབ་ལྕགས་བྱང་ཆུ་མཚམས་སྐར་ས། །སྐར་ཆུང་ཉི་ཤུ་རྩ་བདུན་བཀོད། །མགོ་ལག་བར་ན་སྐར་ཆུང་མེད། །དཔྱིད་ཟླ་ར་བ་ནས་བརྩམས་ཏེ། །མགོ་རྒྱལ་མཆུ་དབོ་ནག་པ་དང་། །ས་ག་སྣྲོན་དང་ཆུ་སྟོད་དང་། །གྲོ་བཞིན་ཁྲུམས་དབྱུག་སྨིན་དྲུག་རྣམས། །ཟླ་བ་བཅུ་གཉིས་ཉ་སྐར་ཏེ། །གང་ཉ་དར་བ་སྟོང་སྐར་གུད། །
དེ་རྗེས་དར་གུད་དགུ་དུར་གསུམ། །དང་པོ་འབྱུང་བའི་དར་གུད་ནི། །ར་བ་བཞི་ནས་སྐོར་འགོ་བྱ། །དེ་ཡང་ཤིང་རྣམས་སྟོན་ར་སྤྲེ། །མེ་རྣམས་དགུན་ཟླ་ར་བ་ཕག །ལྕགས་རྣམས་དཔྱིད་ར་སྟག་ནས་བཟུང་། །ས་ཆུ་དབྱར་ར་སྦྲུལ་ནས་བརྩམས། །དབུགས་ལེན་མངལ་གནས་ལུས་རྫོགས་གསུམ། །བཙས་པ་ཁྲུས་བྱེད་གོས་གྱོན་གསུམ། །ལས་བྱེད་དར་བ་གུད་པ་གསུམ། །ན་བ་ཤི་བ་དུར་ཞུགས་གསུམ། །གཡས་སྐོར་རིམ་པར་བགྲངས་བྱས་ནས། །ལོ་ཟླ་ཞག་དུས་བཞི་ཡི་སྟེང་། །སྐབས་དང་སྦྱར་ཏེ་གཞག་པར་བྱ། །དར་བ་ལས་བྱེད་བཟང་པོའི་རབ། །ཁྲུས་བྱེད་གོས་གྱོན་བཟང་པོའི་འབྲིང་། །ལུས་རྫོགས་བཙས་པ་བཟང་པོའི་མཐའ། །དབུགས་ལེན་མངལ་གནས་ངན་པའི་རབ། །གུད་པ་ན་བ་ངན་པའི་འབྲིང་། ། ཤི་བ་དུར་ཞུགས་ངན་པའི་ཐ། །དེ་དག་རྣམས་ཀྱང་རིམ་པ་བཞིན། །གཏེར་ཆེན་རྙེད་དང་རྒྱུན་རིང་བ། །བསམ་གྲུབ་གསོ་ཐུབ་བདེ་བ་ལྡན། །ལོངས་སྤྱོད་ཆེ་ཐོབ་སྐལ་ཟད་དང་། །བྱུར་ངན་ལྷུང་དང་བྱེ༌བྲལ་དང་། །ཕུང་གྱོད་གཡང་ཉམས་རྒྱུན་ཆད་ཅེས། །དེ་ལྟར་བཟང་དྲུག་ངན་དྲུག་པོ། །སྲོག་ལུས་དབང་ཀླུང་ཀུན་ལ་སྦྱོར། །སྟག་ཡོས་ཟིན་དང་རྟ་སྦྲུལ་ལི། །བྱ་སྤྲེལ་དྭ་དང་ས་ཆུ་ཡི། །ལོ་དྲུག་ཁམ་ནས་དབུགས་བླངས་ཏེ། །བསྐོར་བ་སྤར་ཁའི་དར་གུད་ཡིན། །
གཉིས་པ་དགུ་མིག་སྐོར་འགོ་ལ། །རྐྱང་སྦྲགས་སྤར་སྨེ་རུས་ཁམས་ལྔ། །དང་པོ་རྐྱང་པའི་དགུ་མིག་ནི། །ཕོ་ནི་རང་ལྔའི་བྱི་བ་དང་། །མོ་ནི་རང་ལྔའི་བྱ་ནས་བཟུང་།།དགུ་ཚན་གྱེན་བགྲང་གཤེད་བཞིར་སྡོད། །དེ་ཡང་དགུ་དང་བཅོ་བརྒྱད་དང། །ཉེར་བདུན་སོ་དྲུག་ཞེ་ལྔ་དང་། །ང་བཞི་རེ་གསུམ་བདུན་ཅུ་གཉིས། །གྱ་གཅིག་རྣམས་ལ་དགུ་མིག་འབབ། །ཁྱད་པར་གནམ་ལོའི་མདུན་རྒྱབ་ཏུ། །དགུ་དུར་གཉིས་འཛོམས་རེ་རེ་ཡོད། །དེ་ཡང་སྟག་ཡོས་ལོ་པའི་ཕོ། །བཅོ་བརྒྱད་བུད་མེད་སོ་དྲུག་པ། །རྟ་སྦྲུལ་སྐྱེས་པ་སོ་དྲུག་དང་། །བུད་མེད་བཅོ་བརྒྱད་བྱ་སྤྲེལ་ནི། །ང་བཞི་ཕོ་ལ་དོན་གཉིས་མོ། །གཤེད་བཞི་བྱི་ཕག་བཅས་པ་ལ། །སྐྱེས་པ་དོན་གཉིས་མོ་ང་བཞིར། །དགུ་མིག་དུར་ཐོག་ཕྱིན་པས་ངན། །སྦྲགས་མ་འབྲིང་པོ་བཞི་ནས་བསྐོར། །ས་ཆུ་ལོ་དྲུག་བྱི་བ་ནས། །གྱེན་དུ་བགྲང་པས་འབྲུག་ལ་སྡོད། །དེ་བཞིན་སྟག་ཡོས་ཡོས་ནས་ལུག །རྟ་སྦྲུལ་རྟ་ནས་ཁྱི་ལའོ། །བྱ་སྤྲེལ་བྱ་ནས་གླང་ཐོག་སྡོད། །དེ་དག་གནམ་ལོ་གང་ཤར་དེའི། །མར་གྱི་ལྔ་མཐུན་ལོ་བར་འབྱུང། །དེ་ཕྱིར་ལོ་དགུ་ཉེར་གཅིག་དང་། །སོ་གསུམ་ཞེ་ལྔ་ལྔ་བཅུ་བདུན། །རེ་དགུ་གྱ་གཅིག་རྣམས་ལ་སྟེ། །དེ་རྣམས་དུར་བཞིའི་ཐོག་ཕྱིན་པས། །གནད་ཀྱི་དགུ་མིག་ཅེས་སུ་གྲགས། །སྤར་ཁ་ཕོ་ལི་མོ་ཁམ་དང་། །སྨེ་བ་སྐྱེས་སྨེར་བབས་པའོ། །རུས་ཁམས་དགུ་མིག་སྐོར་འགོ་ནི། །འུ་དང་ཀུངས་གཉིས་བྱི་བ་ནས། །ཀེག་ནི་ཡོས་དང་ཇི་ནི་རྟ། །ཤངས་ནི་བྱ་ནས་སྐོར་འགོ་བྱ། །གྱེན་བགྲང་དུར་སྟེང་ཕྱིན་པས་ངན། །དོན་ལ་སྦྲགས་མ་ཁོ་ནའོ། །
གསུམ་པ་དུར་མིག་ཕྱི་ལོ་དང་། །ནང་གི་སྤར་ཁ་དག་ལ་སྦྱོར། །དེ་ཡང་ཤིང་དུར་ལུག་དང་ཁོན། །མེ་དུར་ཁྱི་དང་ཁེན་ལ་ཞུགས། །ལྕགས་དུར་གླང་དང་གིན་ལ་སྟེ། །ས་ཆུ་འབྲུག་དང་ཟོན་ལ་བཏབ། །དུར་གྱི་ཁང་བུ་བརྒྱད་ཅུ་ནི། །བྱི་རྟ་བྱ་ཡོས་བཞི་ནས་བསྐོར། །འབྱེད་པའི་ལྡེ་མིག་བཞི་ཞེས་བྱ། །དེ་ཡང་བརྩི་བྱའི་དབང་མཐུན་གྱི། །ས་ཆུ་བྱི་བ་སྡེ་ལྔ་དང་། །ཤིང་གཉིས་ཡོས་དང་མེ་གཉིས་རྟ། །ལྕགས་གཉིས་བྱ་ལྔ་ནས་བསྐོར་ཕྱིར། །ཡང་དག་སྐོར་འགོ་ཉི་ཤུར་གྲགས། །ཐམས་ཅད་གྱེན་བསྐོར་རང་རང་གི །དབང་མཐུན་དུར་སྟེང་སླེབས་པ་ནི། །རང་དུར་ཆེ་སྟེ་དེའི་བདུན་ཟུར། །དབང་ཐང་མཐུན་པ་རང་དུར་ཆུང་། །རང་རང་དབང་ཐང་དགྲ་ཐོག་གི །དུར་སྟེང་ཕྱིན་པ་གཤེད་དུར་ཆེ། །དེ་ཡི་བདུན་ཟུར་གཤེད་དུར་ཆུང་། །དེ་ཡང་གནམ་ལོ་གང་ཤར་ཀྱང་། །སྐྱེས་བུའི་ལོ་གྲངས་ཉེར་གཅིག་དང་། །ང་གཅིག་ཞེ་ལྔ་བཅོ་ལྔའི་སྟེང། །སླེབས་པ་རང་དུར་ཆེ་དང་ཆུང་། །གཤེད་དུར་ཆེ་ཆུང་རིམ་པར་སྦྱར། །དེ་ལྟར་སྐོར་འགོ་ཉི་ཤུ་ལ། །བཞི་བཞི་སྦྱར་བས་བརྒྱད་ཅུ་འོ། །དུར་གྱི་ཉི་མ་སོ་དྲུག་ནི། །དྲུག་གསུམ་དུར་གྱི་ཉི་མ་ཞེས། །ཟླ་བ་ཀུན་ལ་གསུམ་གསུམ་ཡོད། །ཕོ་ཟླ་དྲུག་ལ་ལུག་ཉི་དང་། །མོ་དྲུག་གླང་གི་ཉི་མར་ངེས། །ཟླ་བའི་ར་འབྲིང་ཐ་གསུམ་ལ། །རིམ་བཞིན་གནམ་དུར་བར་དུར་དང་། །ས་དུར་ཞེས་པའི་ཐ་སྙད་བཏགས།། འབྱུང་རྩིས་མན་ངག་ཟླ་བའི་འོད་ཟེར་ལས། །སྐོར་འགོ་སྤྱིའི་རྣམ་གཞག་བསྟན་པའི་ལེའུ་སྟེ་དང་པོའོ།། །།
ལེའུ་གཉིས་པ། སྐོར་འགོ་སུམ་ཅུའི་རྩིས།
༈ བྱེ་བྲག་སོ་སོའི་སྐོར་འགོ་ལའང་། །རྒྱ་བོད་སྐོར་འགོ་སུམ་ཅུ་དང་། །ནམ་ཞག་གཏན་དང་མཐུན་སྦྱོར་གཉེན། །ལོ་གཅིག་སྐེག་དང་ནད་རྩིས་དང་། །གཤིན་གྱི་རྩིས་དང་དྲུག་གིས་བསྡུས། །
ལེའུ་གསུམ་པ། མཐའ༌རྩིས༌བཤད༌པ།
ལེའུ་བཞི་བ། གི་གོང་མཐུན་སྦྱོར་བཤད་པ།